cyanic-selkie/wikianc huggingface dataset:
ജയന്റ് ആന്റ്പിറ്റ
കൊളംബിയയിലും ഇക്വഡോറിലും കണ്ടുവരുന്ന ഒരു ഉറുമ്പ്‌തീനി പക്ഷിയാണ് ജയന്റ് ആൻറ്പിറ്റ (Giant Antpitta).
വിവരണം
ഉറുമ്പ് തീനി പക്ഷികളായ ആൻറ്പിറ്റ കളുടെ കൂട്ടത്തിൽ ഏറ്റവും വലിയ പക്ഷിയാണിത്.24-26.5 cm നീളം ഉള്ള ഇതിനു 300 ഗ്രാം വരെ ഭാരം ഉണ്ട്.
അവലംബം
വർഗ്ഗം:കൊളംബിയയിലെ പക്ഷികൾ വർഗ്ഗം:ഇക്വഡോറിലെ പക്ഷികൾ
ഇലാൻ പപ്പെ
ഒരു പ്രവാസി ഇസ്രായേലി ചരിത്രകാരനും സോഷ്യലിസ്റ്റ് പ്രവർത്തകനുമാണ് ഇലൻ പപ്പേ(Hebrew: אילן פפה‎, IPA: [iˈlan paˈpe]; ജനനം 1954). യു.കെ യിലെ യൂണിവേഴ്സിറ്റി ഓഫ് എക്സ്റ്റെറ്ററിലെ കോളേജ് ഓഫ് സോഷ്യൽ സയൻസസ് ആന്റ് ഇന്റർനാഷണൽ സ്റ്റഡീസിൽ പ്രൊഫസറും സർവകലാശാലയുടെ യൂറോപ്യൻ സെന്റർ ഫോർ പലസ്തീൻ സ്റ്റഡീസിന്റെ ഡയറക്ടറും എക്സ്റ്റൻഷൻ സെന്റർ ഫോർ എത്‌നോ-പൊളിറ്റിക്കൽ സ്റ്റഡീസിന്റെ സഹസംവിധായകനുമാണ്.
ഇസ്രായേലിലെ ഹൈഫയിലാണ് പപ്പയുടെ ജനനം. യുകെയിൽ വരുന്നതിനുമുമ്പ്, ഹൈഫ സർവകലാശാലയിൽ (1984–2007) പൊളിറ്റിക്കൽ സയൻസിൽ സീനിയർ ലക്ചററും ഹൈഫയിലെ എമിൽ ടൗമ ഇൻസ്റ്റിറ്റ്യൂട്ട് ഫോർ പലസ്തീൻ ആൻഡ് ഇസ്രായേലി സ്റ്റഡീസിന്റെ ചെയർമാനും (2000–2008) ആയിരുന്നു. ദി എത്‌നിക് ക്ലെൻസിംഗ് ഓഫ് പലസ്തീൻ (2006), ദി മോഡേൺ മിഡിൽ ഈസ്റ്റ് (2005), എ ഹിസ്റ്ററി ഓഫ് മോഡേൺ പലസ്തീൻ: വൺ ലാൻഡ്, ടു പീപ്പിൾസ് (2003), ബ്രിട്ടൻ, അറബ്-ഇസ്രായേലി സംഘർഷം (1988) എന്നിവയുടെ രചയിതാവാണ് അദ്ദേഹം. ഹഡാഷിലെ ഒരു പ്രധാന അംഗം കൂടിയായ അദ്ദേഹം 1996, 1999 നെസെറ്റ് തിരഞ്ഞെടുപ്പുകളിൽ പാർട്ടി പട്ടികയിൽ സ്ഥാനാർത്ഥിയായിരുന്നു. and 1999
ഇസ്രയലിന്റെ പരമ്പരാഗത ചരിത്ര കാഴച്ചപ്പാടുകളെ തള്ളുന്ന നവചരിത്രകാരന്മാരിൽ ഒരാളാണ് ഇലാൻ പപ്പെ. 1988ൽ ബ്രിട്ടീഷ് ഇസ്രെയേൽ സർക്കാരുകൾ ഔദ്യോഗിക ഭാഷ്യങ്ങളോടെയുള്ള ഡോക്യുമെന്റുകൾ പുറത്തിറക്കിയതുമുതൽ 1948ലെ ഇസ്രെയേൽ രൂപവൽകരണത്തെയും അതിനെ തുടർന്നുണ്ടായ 700000 വരുന്ന ഫലസ്തീൻ കുടിയൊഴിപ്പിക്കലുകളെയും സംബന്ധിച്ചുമുള്ള ഔദ്യോഗിക ഭാഷ്യങ്ങളെ തിരുത്തിയെഴുതുന്ന സംഘമാണ് നവചരിത്രകാരന്മാർ (New Historians) എന്നറിയപ്പെടുന്നത്.
മറ്റ് ചരിത്രകാരന്മാർ വാദിച്ചതുപോലെ ഫലസ്തീനികളെ പുറത്താക്കൽ ഇസ്രയേൽ താൽക്കാലിക അടിസ്ഥാനത്തിൽ തീരുമാനിച്ചതല്ലന്ന് അദ്ദേഹം എഴുതിയിട്ടുണ്ട്. 1947-ൽ ഇസ്രായേലിന്റെ ഭാവി നേതാക്കൾ തയ്യാറാക്കിയ "പ്ലാൻ ഡാലറ്റിന്" അനുസൃതമായാണ് പലസ്തീന്റെ വംശീയ ഉന്മൂലനം പദ്ധതിയിട്ടത്. ഇസ്രായേലിന്റെ രൂപവൽകരണമാണ് മധ്യപൂർവ്വ ദേശത്തെ അസമാധാനത്തിന് കാരണമെന്ന് അദ്ദേഹം കുറ്റപ്പെടുത്തുന്നു. ഇസ്ലാമിക തീവ്രവാദത്തേക്കാൾ സയണിസം അപകടകരമാണെന്ന് വാദിക്കുകയും ആഗോളതലത്തിൽ തന്നെ ഇസ്രായേൽ അക്കാദമിക് വിദഗ്ധരെ ബഹിഷ്‌കരിക്കണമെന്ന് ആഹ്വാനം ചെയ്യുകയും ചെയ്തുന്നു.
ജനനം വിദ്യാഭ്യാസം
1930 കളിൽ നാസി പീഡനങ്ങളിൽ നിന്ന് ഓടിപ്പോയ ജർമ്മൻ ജൂത മാതാപിതാക്കളുടെ മകനായി ഇസ്രായേലിലെ ഹൈഫയിൽ 1954ൽ പപ്പേ ജനിച്ചു.1978 ൽ ഹിബ്രു ജറുസലേം യൂണിവേഴ്‌സിറ്റിയിൽ നിന്ന് ബിരുദം നേടി. 1984 ൽ ആൽബർട്ട് ഹൊറാനി, റോജർ ഓവൻ (ചരിത്രകാരൻ) എന്നിവരുടെ മാർഗനിർദേശത്തിൽ ഓക്സ്ഫോർഡ് സർവകലാശാലയിൽ നിന്ന് ചരിത്രത്തിൽ പിഎച്ച്ഡി നേടി. ഡോക്ടറൽ തീസിസ് ആയ "ബ്രിട്ടനും അറബ്-ഇസ്രായേലി സംഘർഷവും" എന്നതായിരുന്നു പപ്പെയുടെ ആദ്യ ഗ്രന്ഥം.
അവലംബം
വർഗ്ഗം:ഇസ്രയേലി ചരിത്രകാരന്മാർ വർഗ്ഗം:ഇസ്രയേലി എഴുത്തുകാർ വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇസ്രയേലി ജൂതർ
കണ്ടിയൂർ
ആലപ്പുഴ ജില്ലയിൽ മാവേലിക്കരയ്ക്കടുത്താണ് കണ്ടിയൂർ. ഇവിടുത്തെ അതിപുരാതന ക്ഷേത്രമാണ് കണ്ടിയൂർ മഹാദേവക്ഷേത്രം. ഓടനാട് രാജാവിന്റെ തലസ്ഥാനം കണ്ടിയൂരായിരുന്നു.
സ്ഥല നാമത്തിനു പിന്നിൽ
കണ്ടിയൂർ മഹാദേവക്ഷേത്രവുമായി ബന്ധപ്പെട്ടാണ് പല സ്ഥല നാമ കഥകളും. അതിൽ ഒന്ന് മൃഗണ്ഡു മുനിയെ ബന്ധപ്പെടുത്തിയുള്ളതാണ്. മാർക്കണ്ഡേയ മഹർഷിയുടെ പിതാവായ മൃഗണ്ഡു മുനിയ്ക്ക് കിരാതമൂർത്തിയുടെ ഒരു തേവാര ബിംബം ഒരിക്കൽ കിട്ടുകയുണ്ടായി. അദ്ദേഹം അത് ഭൂമിയിലെ ഉത്തമ സ്ഥലത്തുവെച്ച് നിത്യ പൂജനടത്താൻ ആഗ്രഹിക്കുകയും, ഒടുവിൽ അച്ചൻകോവിലാറിന്റെ തീരത്തെ സുന്ദരദേശം കണ്ട് അദ്ദേഹം ശിവലിംഗം അവിടെ പ്രതിഷ്ഠിച്ചുവെന്നും ഐതിഹ്യം. അദ്ദേഹം കണ്ടതിൽ-നല്ല-ഊർ ആയതിനാൽ സ്ഥലനാമം ലോപിച്ച് കണ്ടിയൂർ ആയി എന്നു വിശ്വസിക്കുന്നു.
രണ്ടാമത്തെ ഐതിഹ്യം ബ്രഹ്മദേവനെ സംബന്ധിച്ചുള്ളതാണ്. കള്ളം പറഞ്ഞ് മഹാവിഷ്ണുവിനോട് മത്സരത്തിൽ ജയിക്കാൻ ശ്രമിച്ച ബ്രഹ്മദേവന്റെ ഒരു തല ശിവപെരുമാൾ തന്റെ ചെറുവിരലിനാൽ മുറിച്ച് ശ്രീകണ്ഠനായി. ഇതു നടന്നത് ഇവിടെ അച്ചൻകോവിലാറിന്റെ തീരത്ത് വെച്ചാണത്രേ. അങ്ങനെ ശ്രീകണ്ഠനെ ബന്ധപ്പെടുത്തി സ്ഥലനാമം ശ്രീകണ്ഠിയൂരും പിന്നീട് കണ്ടിയൂർ എന്നും രൂപാന്തരപ്പെട്ടുവെന്ന് മറ്റൊരു ഐതിഹ്യം. പിന്നീട് അവിടെ വിഷ്ണുവിന്റെ ആറാം അവതാരമായ പരശുരാമനാണ് ഇവിടെ ലിംഗ പ്രതിഷ്ഠ നടത്തിയെന്നാണ് ഐതിഹ്യം. .
പ്രയാർ ഗോപാലകൃഷ്ണൻ
ക്ഷീര കർഷക പ്രസ്ഥാനമായ മിൽമ സ്ഥാപിച്ച മുൻ നിയമസഭ സാമാജികനും കൊല്ലം ജില്ലയിൽ നിന്നുള്ള മുതിർന്ന കോൺഗ്രസ് നേതാവുമായിരുന്നു ''' പ്രയാർ ഗോപാലകൃഷ്ണൻ. (1941-2022) ''' 2022 ജൂൺ 4ന് അന്തരിച്ചു.
രാഷ്ട്രീയ ജീവിതം
1992-ൽ നടന്ന കോൺഗ്രസ് പാർട്ടിയുടെ സംഘടന തിരഞ്ഞെടുപ്പിൽ ആൻ്റണി ഗ്രൂപ്പിൻ്റെ സ്ഥാനാർത്ഥിയായി കൊല്ലം ഡി.സി.സി പ്രസിഡൻറ് സ്ഥാനത്തേയ്ക്ക് മത്സരിച്ചെങ്കിലും ഐ ഗ്രൂപ്പിലെ കെ.സി.രാജനാണ് പ്രസിഡൻറായി തിരഞ്ഞെടുക്കപ്പെട്ടത്. അതിന് ശേഷം ക്ഷീരമേഖലയെ കർമ്മമണ്ഡലമാക്കി ഗുജറാത്തിലെ ആനന്ദ് മാതൃകയിൽ മിൽമ കെട്ടിപ്പടുത്തു.
മിൽമയുടെ ആദ്യ ചെയർമാനായി തിരഞ്ഞെടുക്കപ്പെട്ട പ്രയാർ 5 തവണയായി 17 വർഷത്തോളം ഈ പദവിയിൽ തുടർന്നു. കൊല്ലം ജില്ലാ മിൽക്ക് സപ്ലൈയേഴ്സ് യൂണിയൻ പ്രസിഡൻറായിരിക്കെ ധവള വിപ്ലവത്തിൻ്റെ പിതാവ് ഡോ. വർഗീസ് കുര്യനെ കാണാനിടയായതാണ് കേരളത്തിൽ മിൽമയുടെ പിറവിയിലേയ്ക്ക് നയിച്ചത്.
1996-ലെ നിയമസഭ തിരഞ്ഞെടുപ്പിൽ ചടയമംഗലത്ത് നിന്ന് നിയമസഭയിലേയ്ക്ക് മത്സരിച്ചെങ്കിലും സി.പി.ഐയിലെ ആർ.ലതാദേവിയോട് പരാജയപ്പെട്ടു. 2001-ലെ നിയമസഭ തിരഞ്ഞെടുപ്പിൽ ആർ.ലതാദേവിയെ പരാജയപ്പെടുത്തി ചടയമംഗലത്ത് നിന്ന് കോൺഗ്രസ് ടിക്കറ്റിൽ ആദ്യമായി നിയമസഭാംഗമായി തിരഞ്ഞെടുക്കപ്പെട്ടു. ചടയമംഗലത്ത് നിന്ന് കോൺഗ്രസ് ടിക്കറ്റിൽ നിയമസഭാംഗമായ ഏക കോൺഗ്രസുകാരനാണ് പ്രയാർ ഗോപാലകൃഷ്ണൻ. 2006-ലെ നിയമസഭ തിരഞ്ഞെടുപ്പിൽ ചടയമംഗലത്ത് നിന്ന് വീണ്ടും നിയമസഭയിലേയ്ക്ക് മത്സരിച്ചെങ്കിലും സി.പി.ഐയിലെ മുല്ലക്കര രത്നാകരനോട് പരാജയപ്പെട്ടു.
2015-ൽ സംസ്ഥാന മുന്നോക്ക ക്ഷേമ കോർപ്പറേഷൻ്റെ ആദ്യ ചെയർമാനായിരുന്ന ആർ. ബാലകൃഷ്ണപിള്ള സ്ഥാനമൊഴിഞ്ഞതിനെ തുടർന്ന് കോർപ്പറേഷൻ്റെ രണ്ടാമത്തെ ചെയർമാനായി തിരഞ്ഞെടുക്കപ്പെട്ടു.
2015-ലായിരുന്നു തിരുവിതാംകൂർ ദേവസ്വം ബോർഡ് പ്രസിഡൻറായത്. 2017-ൽ കാലാവധി ചുരുക്കി കൊണ്ടുള്ള ഓർഡിനൻസിലൂടെ പ്രയാറിനെ ഇടത് സർക്കാർ പുറത്താക്കുകയായിരുന്നു.
ശബരിമല യുവതി പ്രവേശനത്തിൽ സർക്കാർ നിലപാടിനെതിരെ കോൺഗ്രസിൻ്റെ മുന്നണിപ്പോരാളിയായി സ്വന്തം നിലയ്ക്ക് സുപ്രീം കോടതിയിൽ കക്ഷി ചേർന്നിരുന്നു.
പുരസ്കാരങ്ങൾ
സ്വകാര്യ ജീവിതം
അദ്ദേഹത്തിൻ്റെ ഭാര്യ എസ്.സുധർമ്മ കാഞ്ഞിരത്തുംമൂട് യു.പി സ്കൂളിൽ നിന്ന് വിരമിച്ച പ്രധാനാധ്യാപികയാണ്. ഡോ. റാണി കൃഷ്ണ, ഡോ. വേണി കൃഷ്ണ, ഡോ. വിഷ്ണു കൃഷ്ണ എന്നിവർ മക്കളാണ്.
മരണം
കാർ യാത്രയ്ക്കിടെയുണ്ടായ ഹൃദയാഘാതത്തെ തുടർന്ന് കൊല്ലത്തെ വട്ടപ്പാറ എസ്.യു.ടി മെഡിക്കൽ കോളേജ് ആശുപത്രിയിൽ വച്ച് 2022 ജൂൺ 4ന് അന്തരിച്ചു. ജൂൺ 5ന് ഉച്ചയ്ക്ക് രണ്ട് മണിയ്ക്ക് സംസ്ഥാന സർക്കാരിൻ്റെ പൂർണ്ണ ഔദ്യോഗിക ബഹുമതികളോടെ കൊല്ലം ചിതറയിലുള്ള വീട്ടുവളപ്പിൽ സംസ്കാര ചടങ്ങുകൾ നടന്നു.
കൊച്ചുമോൻ
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ
റ്റോസിസ് (കൺപോള)
മുകളിലെ കൺപോളകൾ താഴേക്ക് തൂങ്ങിക്കിടക്കുന്നത് ആണ് ബ്ലിഫറോറ്റോസിസ് എന്നും അറിയപ്പെടുന്ന റ്റോസിസ്. ഒരു വ്യക്തിയുടെ പേശികൾ തളർന്നിരിക്കുമ്പോൾ അല്ലെങ്കിൽ കൂടുതൽ സമയം ഉണർന്നിരിക്കുമ്പോൾ തൂങ്ങൽ കൂടുതൽ വഷളായേക്കാം. ഈ അവസ്ഥയെ ചിലപ്പോൾ "അലസമായ കണ്ണ്" എന്ന് വിളിക്കാറുണ്ട്, എന്നാൽ ആ പദം സാധാരണയായി ആംബ്ലിയോപ്പിയ എന്ന അവസ്ഥയെ സൂചിപ്പിക്കുന്നു. ചികിത്സിച്ചില്ലെങ്കിൽ, തൂങ്ങിക്കിടക്കുന്ന കണ്പോളകൾ ആംബ്ലിയോപിയ അല്ലെങ്കിൽ അസ്റ്റിഗ്മാറ്റിസം പോലുള്ള മറ്റ് ഗുരുതര അവസ്ഥകൾക്ക് കാരണമാകും. കുട്ടികളിൽ കാഴ്ചയുടെ വികാസത്തെ തടസ്സപ്പെടുത്തുന്നതിന് മുമ്പ് ഈ അസുഖം ചികിത്സിക്കേണ്ടത് പ്രധാനമാണ്.
ഈ പദം വീഴുക എന്നർഥം വരുന്ന ഗ്രീക്ക് വാക്കായ πτῶσις ൽ നിന്നാണ് വന്നത്.
അടയാളങ്ങളും ലക്ഷണങ്ങളും
കണ്ണി=//upload.wikimedia.org/wikipedia/commons/thumb/5/59/Edward_I_and_Eleanor.jpg/170px-Edward_I_and_Eleanor.jpg|പകരം=Inside an initial letter are drawn two heads with necks, a male over a female. They are both wearing coronets. The man's left eye is drawn different both from his right and those of the woman.|ലഘുചിത്രം| പതിനാലാം നൂറ്റാണ്ടിന്റെ ആദ്യകാല കൈയെഴുത്തുപ്രതി [[എഡ്വേർഡ് ഒന്നാമൻ|ഇംഗ്ലണ്ടിലെ എഡ്വേർഡ് ഒന്നാമൻ രാജാവിനെയും കാസ്റ്റിലെ ഭാര്യ എലീനറെയും കാണിക്കുന്നു. തന്റെ പിതാവായ ഹെൻറി മൂന്നാമൻ രാജാവിൽ നിന്ന് പാരമ്പര്യമായി ലഭിച്ച എഡ്വേർഡിന്റെ ബ്ലെഫറോറ്റോസിസ് ഈ കലാകാരൻ ചിത്രീകരിച്ചു.]] ഈ അവസ്ഥയിൽ സാധാരണയായി കാണപ്പെടുന്ന അടയാളങ്ങളും ലക്ഷണങ്ങളും താഴെക്കൊടുക്കുന്നു:
റ്റോസിസ് ഉണ്ടാകാനിടയുള്ള ചില അപകട ഘടകങ്ങളിൽ ഇവ ഉൾപ്പെടുന്നു:
കാരണങ്ങൾ
കണ്ണി=//upload.wikimedia.org/wikipedia/commons/thumb/b/b4/Botulism1and2.JPG/220px-Botulism1and2.JPG|ഇടത്ത്‌|ലഘുചിത്രം| ബോട്ടുലിനം ടോക്സിൻ മൂലമുണ്ടാകുന്ന ന്യൂറോടോക്സിക് റ്റോസിസ്. കണ്ണി=//upload.wikimedia.org/wikipedia/commons/thumb/8/8c/Phineas_Gage_GageMillerPhoto2010-02-17_Unretouched_Color_Cropped.jpg/220px-Phineas_Gage_GageMillerPhoto2010-02-17_Unretouched_Color_Cropped.jpg|ഇടത്ത്‌|ലഘുചിത്രം| ഒരു വലിയ ഇരുമ്പ് ദണ്ഡ് തന്റെ ഇടത് കവിളിലൂടെ പ്രവേശിച്ച് ഇടതുകണ്ണിന് പിന്നിലൂടെ കടന്ന് തലയുടെ മുകൾഭാഗത്തൂടെ പുറത്തുകടന്നതിന് ശേഷം ഫിനാസ് ഗേജിനു സംഭവിച്ച റ്റോസിസ്. കൺപോളകൾ ഉയർത്തുന്ന പേശികളുടെ യോ അവയുടെ നാഡികളുടെ യോ വൈകല്യം കാരണം റ്റോസിസ് സംഭവിക്കുന്നു. ഇത് ഒരു കണ്ണിനെയോ രണ്ട് കണ്ണുകളെയോ ബാധിക്കാം. പേശികളുടെ ബലക്ഷയം കാരണം, ഇത് പ്രായമായവരിൽ കൂടുതലായി കാണപ്പെടുന്നു. അമ്മയുടെ ഗർഭപാത്രത്തിൽ ആയിരിക്കുമ്പോൾ തന്നെ കുഞ്ഞിന്റെ ലിവേറ്റർ പേശിയുടെ തെറ്റായ വളർച്ച കാരണം ജന്മനായും ഇത് ഉണ്ടാകാം.പാരമ്പര്യമായുണ്ടാകുന്ന ജന്മനായുള്ള റ്റോസിസ് മൂന്ന് പ്രധാന രൂപങ്ങളിൽ ഉണ്ട്. ജന്മനായുള്ള റ്റോസിസ് ന്റെ കാരണങ്ങൾ അജ്ഞാതമായി തുടരുന്നു. കൺപോളകൾ ഉയർത്തുന്ന പേശികൾക്കുണ്ടാകുന്ന ക്ഷതം, മുകളിലെ സെർവിക്കൽ സിമ്പതറ്റിക് ഗാംഗ്ലിയണിൻ്റെ കേടുപാടുകൾ അല്ലെങ്കിൽ ഈ പേശിയെ നിയന്ത്രിക്കുന്ന നാഡിക്ക് (മൂന്നാം ക്രേനിയൽ നാഡി (ഒക്കുലോമോട്ടർ നാഡി)) കേടുപാടുകൾ കാരണം റ്റോസിസ് ഉണ്ടാകാം. അത്തരം കേടുപാടുകൾ പ്രമേഹം, ബ്രെയിൻ ട്യൂമർ, പാൻകോസ്റ്റ് ട്യൂമർ (ശ്വാസകോശത്തിന്റെ അഗ്രം), പേശികളുടെ ബലഹീനത അല്ലെങ്കിൽ നാഡിക്ക് ക്ഷതം എന്നിവയ്ക്ക് കാരണമായേക്കാവുന്ന രോഗങ്ങളായ മയസ്തീനിയ ഗ്രാവിസ് അല്ലെങ്കിൽ ഒക്യുലോഫറിൻജിയൽ മസ്കുലർ ഡിസ്ട്രോഫി പോലുള്ള ഒരു അടിസ്ഥാന രോഗത്തിന്റെ അടയാളമോ ലക്ഷണമോ ആകാം. ബ്ലാക്ക് മാമ്പ പോലെയുള്ള ചില പാമ്പ് വിഷങ്ങളിലെ വിഷവസ്തുക്കളുമായി സമ്പർക്കം പുലർത്തുന്നതും ഈ ഫലത്തിന് കാരണമായേക്കാം.
ലിവേറ്റർ പേശിയുടെ അപ്പോണ്യൂറോസിസ്, നാഡി തകരാറുകൾ, ആഘാതം, വീക്കം അല്ലെങ്കിൽ കൺപോള അല്ലെങ്കിൽ ഓർബിറ്റിലെ മുറിവുകൾ എന്നിവയാൽ റ്റോസിസ് ഉണ്ടാകാം. ഓട്ടോ ഇമ്യൂൺ ആന്റിബോഡികൾ ന്യൂറോ ട്രാൻസ്മിറ്ററിനെ ആക്രമിക്കുകയും ഇല്ലാതാക്കുകയും ചെയ്യുന്നതിന്റെ ഫലമായി ലെവേറ്ററുകളുടെ തകരാറുകൾ സംഭവിക്കാം.
ജന്മനാ ഉണ്ടാകുന്ന കൺജനിറ്റൽ ന്യൂറോജെനിക് റ്റോസിസ് ഹോർണേഴ്‌സ് സിൻഡ്രോം മൂലമാണെന്ന് വിശ്വസിക്കപ്പെടുന്നു. ഈ സാഹചര്യത്തിൽ, മിതമായ റ്റോസിസ് ഇപ്‌സിലാറ്ററൽ റ്റോസിസ്, ഐറിസ് ആൻഡ് ഐയോല ഹൈപ്പോപിഗ്മെന്റേഷൻ, ഉയർന്ന ടാർസൽ പേശിയുടെ പാരെസിസ് മൂലമുണ്ടാകുന്ന അൻഹൈഡ്രോസിസ് എന്നിവയുമായി ബന്ധപ്പെട്ടിരിക്കാം. ആഘാതം, നിയോപ്ലാസ്റ്റിക് ഇൻസൽട് അല്ലെങ്കിൽ രക്തക്കുഴൽ രോഗം എന്നിവയ്ക്ക് ശേഷം അക്വയേഡ് ഹോർണർ സിൻഡ്രോം ഉണ്ടാകാം.
കൺപോളകളുടെ മുറിവിന് ശേഷം ആഘാതം മൂലമുള്ള റ്റോസിസ് ഉണ്ടാകാം.
മരുന്നുകൾ
മോർഫിൻ, ഓക്‌സികോഡോൺ, ഹെറോയിൻ, ഹൈഡ്രോകോഡോൺ തുടങ്ങിയ ഒപിയോയിഡ് മരുന്നുകളുടെ ഉയർന്ന ഡോസുകൾ ഉപയോഗിക്കുന്നത് റ്റോസിസ്-ന് കാരണമാകും. പ്രെഗബാലിൻ എന്ന ആൻറികൺവൾസന്റ് മരുന്നും നേരിയ തോതിലുള്ള റ്റോസിസ്-ന് കാരണമാകുമെന്ന് അറിയപ്പെടുന്നു.
മെക്കാനിസം
വ്യത്യസ്‌ത ആഘാതങ്ങൾ വ്യത്യസ്‌ത തരത്തിൽ റ്റോസിസ് ഉണ്ടാക്കും. ഉദാഹരണത്തിന്, മയോജെനിക് റ്റോസിസ്, ലെവേറ്റർ പേശിക്കും കൂടാതെ/അല്ലെങ്കിൽ മുള്ളർ പേശിക്കും ഏൽക്കുന്ന നേരിട്ടുള്ള പരിക്കിന്റെ ഫലമായാണ് ഉണ്ടാകുന്നത്. മറുവശത്ത്, ന്യൂറോജെനിക് റ്റോസിസ് സംഭവിക്കുന്നത് തലയ്ക്ക് ഏൽക്കുന്ന പരിക്കുകൾ, ന്യൂറോടോക്സിൻ (വാസ്പ്/തേനീച്ച/പാമ്പ് വിഷം), ബോട്ടുലിനം ടോക്‌സിൻ എന്നിവ പോലെയുള്ള സാഹചര്യങ്ങളിലാണ്. രോഗിയുടെ കൺപോളകളുടെ ചലനം പരിമിതപ്പെടുത്തുന്നതോ, കൺപോളയുടെ ഭാരം കൂടുന്നതോ കാരണം മെക്കാനിക്കൽ റ്റോസിസ് സംഭവിക്കാം. മറ്റൊരു സംവിധാനം ഒക്യുലോമോട്ടർ നാഡിയുടെ അസ്വസ്ഥതയാണ്, ഇത് ലെവേറ്റർ പാൽപെബ്രയെ ദുർബലപ്പെടുത്തി കൺപോളകൾ താഴേയ്ക്ക് തൂങ്ങുന്നതിന് കാരണമാകുന്നു. മൂന്നാം ക്രേനിയൽ ഞരമ്പിലെ സമ്മർദ്ദം മൂലം മസ്തിഷ്ക ട്യൂമർ ഉള്ള ഒരു രോഗിയിലും റ്റോസിസ് സംഭവിക്കാം.
പതോളജി
മയസ്തീനിയ ഗ്രാവിസ് ഒരു സാധാരണ ന്യൂറോജെനിക് റ്റോസിസ് ആണ്, ഇത് ഒരു തരം ന്യൂറോ മസ്കുലർ റ്റോസിസ് ആണ്, കാരണം പാത്തോളജിയുടെ സ്ഥലം ന്യൂറോ മസ്കുലർ ജംഗ്ഷനിലാണ്. മയസ്തീനിയ ഗ്രാവിസ് രോഗികളിൽ 70% ആളുകള്ക്ക് റ്റോസിസ് ഉള്ളതായി പഠനങ്ങൾ കാണിക്കുന്നു, ഈ രോഗികളിൽ 90% പേർക്ക് ഒടുവിൽ റ്റോസിസ് വികസിക്കും. ഈ സാഹചര്യത്തിൽ, റ്റോസിസ് ഒരു കണ്ണിനെ മാത്രം ബാധിക്കുന്നതോ രണ്ടു കണ്ണുകളെയും ബാധിക്കുന്നതോ ആകാം, ക്ഷീണം അല്ലെങ്കിൽ മരുന്ന് പ്രഭാവം പോലുള്ള ഘടകങ്ങൾ കാരണം അതിന്റെ തീവ്രത പകൽ സമയത്ത് മാറിക്കൊണ്ടിരിക്കുന്നു. ഒരു ടെൻസിലോൺ പരിശോധനയുടെയും രക്തപരിശോധനയുടെയും സഹായത്തോടെ ഈ പ്രത്യേക തരം റ്റോസിസ് മറ്റുള്ളവയിൽ നിന്ന് വേർതിരിച്ചറിയാം. കൂടാതെ, മയസ്തീനിയ ഗ്രാവിസിൽ, കോളിൻസ്റ്ററേസിന്റെ പ്രവർത്തനത്തെ തണുപ്പ് തടയുന്നതിനാൽ കൺപോളകളിൽ ഐസ് പുരട്ടുന്നതിലൂടെ ഇത്തരത്തിലുള്ള റ്റോസിസിനെ വേർതിരിക്കുന്നത് സാധ്യമാക്കുന്നു. മയസ്‌തെനിക് റ്റോസിസ് ഉള്ള രോഗികൾക്ക് ദിവസത്തിന്റെ വിവിധ സമയങ്ങളിൽ കൺപോളകൾ തൂങ്ങിക്കിടക്കുന്നതിന്റെ അളവ് വ്യത്യാസപ്പെടാൻ സാധ്യതയുണ്ട്.
ഒക്യുലോമോട്ടോർ പാൾസി മൂലമുണ്ടാകുന്ന റ്റോസിസ് ഒരു കണ്ണിനെ മാത്രം ബാധിക്കുന്നതോ രണ്ടു കണ്ണുകളെയും ബാധിക്കുന്നതോ ആകാം. ട്യൂമർ അല്ലെങ്കിൽ അനൂറിസം വഴി ഞരമ്പിന്റെ കംപ്രഷൻ മൂലമാണ് പക്ഷാഘാതം ഉണ്ടാകുന്നത് എങ്കിൽ, ഇത് അസാധാരണമായ ഇപ്സിലാറ്ററൽ പാപ്പില്ലറി പ്രതികരണത്തിനും ഒരു വലിയ പ്യൂപ്പിളിനും കാരണമാകും. സർജിക്കൽ തേഡ് നേർവ് പാൽസി ഏകപക്ഷീയമായ റ്റോസിസിനും വലിയ വെളിച്ചത്തോട് പതിയെ പ്രതികരിക്കുന്ന പ്യൂപ്പിളിന് കാരണമാകും. ഈ സാഹചര്യത്തിൽ, സിടി അല്ലെങ്കിൽ എംആർഐ പോലുള്ള ഇമേജിംഗ് ടെസ്റ്റുകൾ പരിഗണിക്കണം. സർജിക്കൽ തേഡ് നേർവ് പാൽസിക്ക് വിപരീതമായി മെഡിക്കൽ തേർഡ് നാഡി പാൽസി സാധാരണയായി പ്യൂപ്പിളിനെ ബാധിക്കില്ല, ഇത് ആഴ്ചകൾക്കുള്ളിൽ മെല്ലെ മെച്ചപ്പെടും. മെഡിക്കൽ തേഡ് നേർവ് പാൽസി മൂലമുണ്ടാകുന്ന റ്റോസിസ് ശരിയാക്കുന്നതിനുള്ള ശസ്ത്രക്രിയ സാധാരണയായി നേത്ര ചലനത്തിന്റെയും റ്റോസിസിന്റെയും പുരോഗതി അര വർഷത്തിനു ശേഷം തൃപ്തികരമല്ലെങ്കിൽ മാത്രമാണ് പരിഗണിക്കുന്നത്. തേഡ് നേർവ് പാൽസി ഉള്ള രോഗികൾക്ക് ലെവേറ്ററിന്റെ പ്രവർത്തനം കുറയുകയോ ഇല്ലാതിരിക്കുകയോ ചെയ്യും.
ഹോർണേഴ്‌സ് സിൻഡ്രോം മൂലമുണ്ടാകുന്ന റ്റോസിസ് സാധാരണയായി മയോസിസ്, അൻഹൈഡ്രോസിസ് എന്നിവയ്‌ക്കൊപ്പമാണ് കാണുന്നത്. കൺപോളയുടെ സ്ഥാനവും കൃഷ്ണമണിയുടെ വലിപ്പവും സാധാരണയായി ഈ അവസ്ഥയെ ബാധിക്കുന്നു. രോഗം ബാധിച്ച ഭാഗത്ത് കൃഷ്ണമണി ചെറുതായിരിക്കാം. 4% കൊക്കെയ്ൻ കണ്ണുകളിൽ കുത്തിവച്ചാൽ ഹോർണേഴ്‌സ് സിൻഡ്രോം രോഗനിർണയം സ്ഥിരീകരിക്കാൻ കഴിയും, ഹൈഡ്രോക്‌സിയാംഫെറ്റാമൈൻ ഐ ഡ്രോപ്പുകൾക്ക് ലീഷ്യൻ എവിടെയാണെന്ന് തിരിച്ചറിയാൻ കഴിയും.
ക്രോണിക് പ്രോഗ്രസീവ് എക്സ്റ്റേണൽ ഒഫ്താൽമോപ്ലീജിയ എന്നത് കൺപോളയുടെ സ്ഥാനത്തെയും ബാഹ്യ കണ്ണിന്റെ ചലനത്തെയും മാത്രം ബാധിക്കുന്നു. മയോജനിക് റ്റോസിസ് കേസുകളിൽ 45% ഈ അവസ്ഥയാണ്. മിക്ക രോഗികളും അവരുടെ പ്രായപൂർത്തിയായപ്പോൾ ഈ രോഗം മൂലം റ്റോസിസ് വികസിപ്പിക്കുന്നു. ഈ അവസ്ഥ മൂലമുണ്ടാകുന്ന റ്റോസിസ് ന്റെ സവിശേഷത, കൺപോളകൾ അടഞ്ഞിരിക്കുമ്പോൾ ഐബോളിന്റെ സംരക്ഷണം ശരിയായി നടക്കില്ല എന്നതാണ്.
രോഗനിർണയം
ഈ അവസ്ഥ പാരമ്പര്യമാണോ എന്ന് വേർതിരിച്ചറിയാൻ, രോഗിയുടെ മെഡിക്കൽ ചരിത്രത്തെക്കുറിച്ചു ചോദിക്കും. രോഗിയുടെ കണ്ണുകളെ അടുത്തറിയാൻ അനുവദിക്കുന്ന ഉയർന്ന തീവ്രതയുള്ള ലൈറ്റ് ഉപയോഗിച്ചാണ് സ്ലിറ്റ് ലാമ്പ് പരിശോധന നടത്തുന്നത്. ഒരു സിരയിലേക്ക് എഡ്രോഫോണിയം കുത്തിവയ്ക്കുകയും കൺപോളകൾ നിരീക്ഷിക്കുകയും ചെയ്യുന്ന പരിശോധനയും ഡോക്ടർക്ക് നടത്താം.
റ്റോസിസ് കാഴ്ചയെ എത്രത്തോളം ബാധിക്കുന്നു എന്ന് വിലയിരുത്തുന്നതിനു ഒരു വിഷ്വൽ ഫീൽഡ് ടെസ്റ്റ് നടത്താം. നാഡി ക്ഷതം റ്റോസിസ് ഉണ്ടാകാനുള്ള കാരണങ്ങളിൽ ഒന്നായതിനാൽ, നേത്രരോഗവിദഗ്ദ്ധൻ രോഗിയുടെ പ്യൂപ്പിള അസാധാരണതകൾ പരിശോധിക്കും. പേശികളുടെ പ്രവർത്തനവും ഡോക്ടർ പരിശോധിക്കും.
കൃഷ്ണമണിയുടെ മധ്യഭാഗവും മുകളിലെ ലിഡിന്റെ അരികും തമ്മിലുള്ള ദൂരമായ മാർജിനൽ റിഫ്ലെക്സ് ദൂരവും, രോഗിയുടെ ലിവേറ്റർ പേശിയുടെ ശക്തിയും പ്രവർത്തനവും അളക്കുന്നതുവഴി നേത്രരോഗവിദഗ്ദ്ധന് കൺപോളകൾ താഴേയ്ക്ക് തൂങ്ങുന്നതിന്റെ അളവ് അളക്കാൻ കഴിയും. രോഗി താഴേക്ക് നോക്കുമ്പോൾ കൺപോള എത്ര ദൂരം സഞ്ചരിക്കുന്നുവെന്ന് അളക്കാൻ ഫ്രണ്ടാലിസ് പേശി പിടിക്കുന്നത് ഈ പരിശോധനയിൽ ഉൾപ്പെടുന്നു.
ഈ പരിശോധനകളിലൂടെ, റ്റോസിസ് ശരിയായി നിർണ്ണയിക്കാനും അതിന്റെ വർഗ്ഗീകരണം നടത്താനും കഴിയും, കൂടാതെ ശസ്ത്രക്രിയ ഉൾപ്പെടുന്ന ചികിത്സയുടെ ഗതി സംബന്ധിച്ചും വിവരങ്ങൾ ഇതിലൂടെ കിട്ടും.
വർഗ്ഗീകരണം
കണ്ണി=//upload.wikimedia.org/wikipedia/commons/thumb/e/e6/Congenitalptosis.JPG/220px-Congenitalptosis.JPG|ലഘുചിത്രം| നേരിയ വലത് കൺപോള റ്റോസിസ് കാരണത്തെ ആശ്രയിച്ച്, റ്റോസിസ് ഇനിപ്പറയുന്നവയായി തരംതിരിക്കാം:
കണ്ണി=//upload.wikimedia.org/wikipedia/commons/thumb/4/44/Forest_Whitaker_Cannes_2013_3.jpg/220px-Forest_Whitaker_Cannes_2013_3.jpg|പകരം=Forest Whitaker|ലഘുചിത്രം| ഹോളിവുഡ് നടൻ ഫോറസ്റ്റ് വിറ്റേക്കറിന് ഇടത് കണ്ണിന് റ്റോസിസ് ഉണ്ട്
ചികിത്സ
അപ്പോന്യൂറോട്ടിക്, കൺജെനിറ്റൽ റ്റോസിസ് എന്നിവ കാഴ്ചയെ തടസ്സപ്പെടുത്താൻ സാധ്യതയുണ്ടെങ്കിൽ ശസ്ത്രക്രിയ തിരുത്തൽ ആവശ്യമായി വന്നേക്കാം. ചികിത്സ റ്റോസിസ് തരത്തെ ആശ്രയിച്ചിരിക്കുന്നു, സാധാരണയായി ഒരു നേത്ര പ്ലാസ്റ്റിക് സർജനോ അല്ലെങ്കിൽ കൺപോളകളുടെ രോഗങ്ങളിലും പ്രശ്നങ്ങളിലും വൈദഗ്ദ്ധ്യമുള്ള ഒരു പുനർനിർമ്മാണ ശസ്ത്രക്രിയാ വിദഗ്ദ്ധനോ ആണ് ഇത് നടത്തുന്നത്.
റ്റോസിസ് ചികിത്സിച്ചില്ലെങ്കിൽ, രോഗികൾക്ക് ആംബ്ലിയോപ്പിയ അനുഭവപ്പെടാം, ഇത് രോഗിയുടെ കാഴ്ചയെ ശാശ്വതമായി നശിപ്പിക്കും. സ്പെഷ്യലിസ്റ്റുകളിൽ നിന്നുള്ള സൂക്ഷ്മമായ നിരീക്ഷണത്തിനും ആസൂത്രണത്തിനും ശേഷം, റ്റോസിസ് വിജയകരമായി ചികിത്സിക്കാൻ കഴിയും. ശസ്ത്രക്രിയ പോലെയുള്ള ചികിത്സ രോഗിക്ക് കാഴ്ചയിൽ പുരോഗതിയും സൗന്ദര്യവർദ്ധക ഫലങ്ങളും നലകും. മുമ്പ് റ്റോസിസ് ചികിത്സിച്ച രോഗികളിൽ നടത്തിയ പഠനത്തിൽ, ആദ്യ ശസ്ത്രക്രിയയുടെ 8 മുതൽ 10 വർഷത്തിനുള്ളിൽ പകുതി പേർക്ക് അധിക ശസ്ത്രക്രിയ ആവശ്യമായി വന്നു. പ്രധാന ആരോഗ്യപ്രശ്നങ്ങളുമായി (അർബുദ മുഴകൾ അല്ലെങ്കിൽ ആഘാതകരമായ പരിക്കുകൾ പോലുള്ളവ) റ്റോസിസ് ബന്ധപ്പെട്ടിട്ടില്ലെങ്കിൽ, ഈ അവസ്ഥ രോഗിയുടെ ആയുർദൈർഘ്യം കുറയ്ക്കില്ല.
ശസ്ത്രക്രിയാ നടപടിക്രമങ്ങളിൽ ഇവ ഉൾപ്പെടുന്നു:
രോഗിയുടെ റ്റോസിസ് അവസ്ഥ രോഗബാധിതമായതോ വലിച്ചിലുള്ളതോ ആയ പേശികൾ മൂലമാണെങ്കിൽ മാത്രമേ ഫ്രണ്ടാലിസ് സ്ലിംഗ് സർജറി ചെയ്യാൻ കഴിയൂ. പ്രായാധിക്യം മൂലമാണ് പേശികൾക്ക് വലിച്ചിൽ ഉണ്ടാകുന്നത്. ഫ്രണ്ടാലിസ് സ്ലിംഗ് സർജറി ചെയ്യുന്നത് ഒന്നുകിൽ ബാധിത പേശികളെ മുറുക്കുകയോ ചെറുതാക്കുകയോ ചെയ്യുന്നു. സ്ലിംഗ് ഉപയോഗിച്ച് മെറ്റീരിയൽ ലൂപ്പ് ചെയ്യുക, തുടർന്ന് അത് രോഗിയുടെ പുരികങ്ങൾക്ക് താഴെയും കൺപീലികൾക്ക് മുകളിലും ത്രെഡ് ചെയ്യുക എന്നതാണ് ഈ നടപടിക്രമം. സ്ലിംഗ് മുറുക്കിക്കഴിഞ്ഞാൽ, ഇത് രോഗിയുടെ നെറ്റിയിലെ പേശികളെ കൺപോളകളെ ഉയർത്തുന്നതിൽ സഹായിക്കുന്നു. സ്ലിംഗ് ഒരു പെന്റഗൺ ആകൃതിയിലും ത്രികോണാകൃതിയിലും (ഏക അല്ലെങ്കിൽ ഇരട്ട) ലൂപ്പ് ചെയ്യാം. മോണോഫിലമെന്റ് നൈലോൺ, സിലിക്കൺ തണ്ടുകൾ, പോളിസ്റ്റർ, സിൽക്ക്, കൊളാജൻ, സ്റ്റെയിൻലെസ് സ്റ്റീൽ അല്ലെങ്കിൽ പോളിപ്രൊഫൈലിൻ എന്നിവ ഇന്ന് വിപണിയിലുള്ള വിവിധ തരം സ്ലിംഗുകളിൽ ഉൾപ്പെടുന്നു.
മിതമായതും കഠിനവുമായ ജന്മനായുള്ള റ്റോസിസിന് ഏറ്റവും ഫലപ്രദമായ ശസ്ത്രക്രിയാ ചികിത്സയായി ഫ്രണ്ടാലിസ് സ്ലിംഗ് സർജറി കണക്കാക്കപ്പെടുന്നു. ഏത് മെറ്റീരിയലാണ് ഏറ്റവും കൂടുതൽ വിജയശതമാനമുള്ളതെന്ന് നിലവിൽ വ്യക്തമല്ല.
5- മി.മീറ്ററിൽ താഴെയോ അതിന് തുല്യമോ ആയ ലെവേറ്റർ പ്രവർത്തനം അനുഭവിക്കുന്ന രോഗികൾക്ക് മാത്രമേ ലെവേറ്റർ റിസക്ഷനും അഡ്വാൻസ്‌മെന്റ് സർജറിയും പരിഗണിക്കാവൂ.. മുൻവശത്തെ പേശികളെ ചലിപ്പിക്കാതെ ഡൗൺഗേസിലേക്ക് നീങ്ങുമ്പോൾ കൺപോളകൾ സഞ്ചരിക്കുന്ന ദൂരത്തിന്റെ അളവാണ് ലെവേറ്റർ ഫംഗ്ഷൻ. ആന്തരികവും ബാഹ്യവുമായ രണ്ട് വ്യത്യസ്ത സമീപനങ്ങളിലൂടെ ഈ നടപടിക്രമം പൂർത്തിയാക്കാനാകുമെങ്കിലും, ശസ്ത്രക്രിയയ്ക്കിടെ ശസ്ത്രക്രിയാ സൈറ്റിന്റെ മികച്ച കാഴ്ച ലഭിക്കാൻ ബാഹ്യ സമീപനം ശസ്ത്രക്രിയാ വിദഗ്ധരെ അനുവദിക്കുന്നു. കൺപോളയിൽ മുറിവുണ്ടാക്കി ശസ്ത്രക്രിയ ആരംഭിക്കും. ലെവേറ്റർ തുറന്നുകഴിഞ്ഞാൽ, ശസ്ത്രക്രിയാ വിദഗ്ധൻ ഒന്നുകിൽ അത് മടക്കിക്കളയുകയോ അല്ലെങ്കിൽ ടാർസൽ പ്ലേറ്റിലേക്ക് തുന്നിക്കെട്ടുന്നതിന് മുമ്പ് മുറിക്കുകയോ ചെയ്യും. ഈ പ്രക്രിയയ്ക്കിടെ, രോഗിയുടെ ഇൻപുട്ട് ഉപയോഗിച്ച്, രോഗിയുടെ കൺപോളയുടെ ഉയരവും രൂപരേഖയും തീരുമാനിക്കേണ്ടത് ശസ്ത്രക്രിയാ വിദഗ്ധനാണ്.
ലെവേറ്ററിൽ നിന്ന് വിറ്റ്നാൽ ലിഗമെന്റിലേക്കുള്ള ഒരു മുറിവോടുകൂടിയാണ് വിറ്റ്നാൽ സ്ലിംഗ് നടപടിക്രമം നടത്തുന്നത്. തുടർന്ന് ശസ്ത്രക്രിയാ വിദഗ്ധൻ വിറ്റ്നാൽ ലിഗമെന്റ് അതിനെ മുകളിലെ ടാർസൽ അരികുമായി ബന്ധിപ്പിക്കും. രോഗികൾക്ക് സൗന്ദര്യത്തെക്കുറിച്ച് ആശങ്കയുണ്ടെങ്കിൽ ഈ നടപടിക്രമം മിക്കവാറും ചെയ്യപ്പെടും. വിറ്റ്‌നാൽ സ്ലിംഗ് നടപടിക്രമത്തിന് മികച്ച സൗന്ദര്യവർദ്ധക ഫലം നൽകാൻ കഴിയും, കാരണം വിറ്റ്‌നാൽസ് ലിഗമെന്റ് കേടുകൂടാതെ സൂക്ഷിക്കാൻ ഈ നടപടിക്രമത്തിന് കഴിയും. ഇത് ലാക്രിമൽ ഗ്രന്ഥിയുടെയും ടെമ്പറൽ കൺപോളയുടെയും പിന്തുണ നിലനിർത്താൻ അനുവദിക്കുന്നു.
ശസ്ത്രക്രിയകളിൽ നിന്ന് രോഗിക്ക് നേട്ടങ്ങൾക്കൊപ്പം അപകടസാധ്യത ഘടകങ്ങളുണ്ട്. ശസ്ത്രക്രിയയ്ക്കുശേഷം, രോഗിയുടെ കൺപോളകൾ അസമമാവാം. ശസ്ത്രക്രിയ ശ്രദ്ധാപൂർവം ചെയ്തില്ലെങ്കിൽ, കണ്ണ് പൂർണമായി അടയാത്തതിനാൽ രോഗിക്ക് വരണ്ട കണ്ണുകൾ അനുഭവപ്പെടാം. ശസ്‌ത്രക്രിയയ്‌ക്ക്‌ ശേഷം, ശസ്‌ത്രക്രിയാസ്ഥലം ശരിയായി പരിപാലിച്ചില്ലെങ്കിൽ ശസ്‌ത്രക്രിയയ്‌ക്ക്‌ അണുബാധയോ രക്തസ്രാവമോ അനുഭവപ്പെടാം,. അപൂർവ സന്ദർഭങ്ങളിൽ, രോഗിക്ക് കൺപോളകളുടെ ചലനം നഷ്ടപ്പെടും.
രോഗം വിജയകരമായി ചികിത്സിച്ചാൽ ഒരു രോഗം മൂലമുണ്ടാകുന്ന റ്റോസിസ് മെച്ചപ്പെട്ടേക്കാം.
എപ്പിഡെമിയോളജി
റ്റോസിസ് രോഗികളിൽ നടത്തിയ ഒഫ്താൽമോളജി പഠനങ്ങൾ അനുസരിച്ച്, റ്റോസിസ് നിരക്ക് താഴെപ്പറയുന്നവയാണ്. അപ്പോന്യൂറോട്ടിക് റ്റോസിസ് അനുഭവിക്കുന്ന സ്ത്രീകളുടെ ശരാശരി പ്രായം 67.83 വയസ്സും പുരുഷന്റെ ശരാശരി പ്രായം 68.19 വയസ്സുമാണ്. സ്ത്രീകളിൽ 12.27 വയസ്സും പുരുഷന്മാരിൽ 8.57 വയസ്സുമാണ് ജന്മനായുള്ള റ്റോസിസ്ന്റെ ശരാശരി പ്രായം. മെക്കാനിക്കൽ റ്റോസിസിന്റെ ശരാശരി പ്രായം സ്ത്രീകളിൽ 49.41 വയസ്സും പുരുഷന്മാരിൽ 43.30 വയസ്സുമാണ്. മയോജെനിക് റ്റോസിസ്ന്റെ ശരാശരി പ്രായം സ്ത്രീകൾക്ക് 53.45 ഉം പുരുഷന്മാരിൽ 43.30 ഉം ആണ്. ന്യൂറോജെനിക് റ്റോസിസ്ന്റെ ശരാശരി പ്രായം സ്ത്രീകളിൽ 43.6 വയസ്സും പുരുഷന്മാരിൽ 32.62 വയസ്സുമാണ്. അവസാനമായി, സ്ത്രീകളിൽ 35.12 വയസ്സും പുരുഷന്മാരിൽ 33.4 വയസ്സുമാണ് ട്രോമാറ്റിക് റ്റോസിസ്ന്റെ ശരാശരി പ്രായം. റ്റോസിസ്ന് മൊത്തത്തിലുള്ള ലിംഗഭേദമോ വംശീയമോ ആയ മുൻഗണനകളൊന്നും കണ്ടെത്തിയില്ല.
ഗവേഷണ ദിശകൾ
ഒക്ലൂഷൻ തെറാപ്പി, ശസ്ത്രക്രിയ തുടങ്ങിയ മുൻകാല രീതികൾ ഈ അവസ്ഥയെ ചികിത്സിക്കുന്നതിന് ഏറ്റവും അനുയോജ്യമാണെന്ന് നിലവിലെ പഠനങ്ങൾ സൂചിപ്പിക്കുന്നു. ഒപ്റ്റിമൽ ശസ്ത്രക്രിയാ സൂചനകൾ നിർണ്ണയിക്കാൻ കൂടുതൽ പഠനങ്ങൾ പ്രോത്സാഹിപ്പിക്കുന്നു. വരണ്ട കണ്ണുള്ള സമീപനങ്ങളെക്കുറിച്ചുള്ള ഏതൊരു കണ്ടെത്തലും ഒക്യുലോപ്ലാസ്റ്റിക് ശസ്ത്രക്രിയകളെ കൂടുതൽ സഹായിക്കും.
പദോൽപ്പത്തി
റ്റോസിസ് എന്നത് വീഴ്ച എന്ന അർഥം വരുന്ന ഗ്രീക്ക് പദമായ πτῶσις (ptōsis) ൽ നിന്നാണ് ഉരുത്തിരിഞ്ഞത്, ഇത് "ഒരു അവയവത്തിന്റെയോ ശരീരഭാഗത്തിന്റെയോ അസാധാരണമായ താഴൽ അല്ലെങ്കിൽ പ്രോലാപ്സ്" ആണ്.
പുറം കണ്ണികൾ
വർഗ്ഗം:കൺപോള, ലാക്രിമൽ സിസ്റ്റം, ഓർബിറ്റ് എന്നിവയെ ബാധിക്കുന്ന അസുഖങ്ങൾ വർഗ്ഗം:ജന്മനായുള്ള കണ്ണുകളുടെ തകരാറുകൾ
കൽദായ ആചാരക്രമം
പൗരസ്ത്യ സുറിയാനി ആചാരക്രമം, അഥവാ എദേസ്സൻ ആചാരക്രമം എന്നെല്ലാം അറിയപ്പെടുന്ന കൽദായ ആചാരക്രമം മാർ അദ്ദായി, മാർ മാറി എന്നിവരുടെ ആരാധനാക്രമവും പൗരസ്ത്യ സുറിയാനി ആരാധനാ ഭാഷയും പരമ്പരാഗതമായി ഉപയോഗിച്ചുവരുന്ന പൗരസ്ത്യ ക്രിസ്തീയ ആചാരക്രമമാണ് (റീത്ത്). മറ്റുചിലപ്പോൾ അസ്സീറിയൻ ആചാരക്രമം, പേർഷ്യൻ ആചാരക്രമം, സെലൂക്യൻ ആചാരക്രമം, അല്ലെങ്കിൽ നെസ്തോറിയൻ ആചാരക്രമം എന്നും ഇത് അറിയപ്പെടാറുണ്ട്. സുറിയാനി ക്രിസ്തീയതയിലെ രണ്ട് പ്രധാന സഭാപാരമ്പര്യങ്ങളിൽ (റീത്തുകൾ) ഒന്നാണിത്. മറ്റൊന്ന് അന്ത്യോഖ്യൻ സുറിയാനി സഭാപാരമ്പര്യം (പാശ്ചാത്യ സുറിയാനി സഭാപാരമ്പര്യം) ആണ്.
ദൈവശാസ്ത്രപരമായി എദേസ്സൻ ദൈവശാസ്ത്രകേന്ദ്രത്തിന്റെ വീക്ഷണങ്ങളാണ് ഈ സഭാപാരമ്പര്യത്തിൽ പിന്തുടരുന്നത്. ക്രിസ്തീയതയുടെ വിവിധ സഭാകുടുംബങ്ങളിൽ പൗരാണികവും പ്രധാനപ്പെട്ടതുമായ കിഴക്കിന്റെ സഭ ഈ സഭാപാരമ്പര്യമാണ് പിന്തുടരുന്നത്. ഈ സഭയുടെ ആധുനിക ശാഖകളായ സിറോ-മലബാർ സഭ, കൽദായ കത്തോലിക്കാ സഭ, അസ്സീറിയൻ പൗരസ്ത്യ സഭ (കേരളത്തിലെ കൽദായ സുറിയാനി സഭ ഉൾപ്പെടെ), പുരാതന പൗരസ്ത്യ സഭ എന്നിവ ഇതേ സഭാപാരമ്പര്യം വിവിധങ്ങളായ രീതിയിൽ അനുവർത്തിച്ചുവരുന്നു.
പദോത്പത്തി
കിഴക്കിന്റെ സഭയെ സൂചിപ്പിക്കുന്ന പൗരസ്ത്യ സുറിയാനി എന്ന വാക്കും ആചാരരീതി അല്ലെങ്കിൽ ആചാരക്രമം എന്നു സൂചിപ്പിക്കുന്ന ലത്തീൻ പദമായ റീത്തൂസ് (ritus) എന്ന ലത്തീൻ പദത്തിന്റെ മലയാള രൂപമായ റീത്ത് എന്ന വാക്കും ചേർന്നതാണ് പൗരസ്ത്യ സുറിയാനി ആചാരക്രമം അല്ലെങ്കിൽ പൗരസ്ത്യ സുറിയാനി റീത്ത് പ്രയോഗം. റീത്ത് എന്ന സംജ്ഞകൊണ്ട് വിവക്ഷിയ്ക്കുന്നത് ഒരു സമൂഹത്തിന്റെ ആരാധനാരീതിയും അതിനോടു ബന്ധപ്പെട്ട മതാനുഷ്ഠാന വിധികളുമാണ്. റീത്തിന് ചിലർ ലിറ്റർജിയെന്നും (ആരാധനാ ക്രമം) പറയാറുണ്ട്. റീത്ത് എന്ന പദത്തിന് ബാഹ്യമായ ആചാരവിധികൾ എന്ന അർത്ഥമാണുള്ളത്. ഒരു ക്രൈസ്തവ സമൂഹത്തിന് പ്രത്യേകമായ ആരാധനാരീതി, ഭക്ത്യാഭ്യാസങ്ങൾ, ആദ്ധ്യാത്മിക വീക്ഷണം, സഭാ ഭരണസമ്പ്രദായങ്ങൾ, കർമാനുമാനുഷ്ഠാന വിധികൾ മുതലായവയെല്ലാം കുറിയ്ക്കാൻ 'റീത്ത് ' എന്ന പദം പില്ക്കാല കൈസ്തവർ ഉപയോഗിച്ചതുടങ്ങി
സഭകൾ
thumb|250px|ദൈവാലയ ക്രമീകരണം അരമായ യഹൂദ പാരമ്പര്യത്തിലും തോമ്മാശ്ലീഹായുടെയും അദ്ദായി, മാറി എന്നിവരുടെയും ശ്ലൈഹിക പൈതൃകത്തിലും വേരൂന്നിയ ആചാരക്രമമാണ് എദേസ്സയിൽ വികസിച്ച കൽദായ ആരാധനാക്രമം.
കിഴക്കിന്റെ സഭയിൽ നിന്ന് 1552ൽ ഒരു വിഭാഗം കത്തോലിക്കാ സഭയിൽ ചേർന്നു. ഇറാക്കിൽ 1830 മുതൽ ഈ വിഭാഗം കൽദായ കത്തോലിക്കാ സഭ എന്നും 1923 ളുതൽ കേരളത്തിലെ വിഭാഗം സിറോ-മലബാർ സഭയെന്നും അറിയപ്പെടുന്നു. ഈ രണ്ട് പൗരസ്ത്യ കത്തോലിക്കാ സഭകളും പൗരസ്ത്യ സുറിയാനി അഥവാ കൽദായ ആചാരക്രമത്തിൽ കത്തോലിക്കാ സഭയുടെ പൊതുനിലാപാടിന് അനുസരിച്ചുള്ള ഭേദഗതികളോടെ അനുഷ്ഠിച്ചുവരുന്നു.
ഇവയ്ക്ക് പുറമേ കിഴക്കിന്റെ സഭയിൽ 1964-68 കാലത്ത് ആരാധനാക്രമവർഷം ഗ്രിഗോറിയൻ പഞ്ചാംഗം പ്രകാരം ആചരിക്കാനുള്ള മാർ ഈശായി ശിമോൻ ഇരുപത്തിരണ്ടാമൻ പാത്രിയർക്കീസിന്റെ തീരുമാനത്തെ തുടർന്ന് പുതിയ പഞ്ചാംഗ കക്ഷിയും പഴയ പഞ്ചാംഗ കക്ഷിയും എന്നിങ്ങനെ സഭ വീണ്ടും പിളർന്നു. പുതിയ (ഗ്രിഗോറിയൻ) പഞ്ചാഗ കക്ഷി അസ്സീറിയൻ പൗരസ്ത്യ സഭയെന്നും പഴയ (ജൂലിയൻ) പഞ്ചാംഗ കക്ഷി പുരാതന പൗരസ്ത്യ സഭയെന്നും അറിയപ്പെടുന്നു. നിലവിൽ രണ്ട് വിഭാഗങ്ങൾക്കും പഞ്ചാംഗത്തിലോ ആരാധനാക്രമത്തിലോ യാതൊരു വ്യത്യാസവും ഇല്ല.
അവലംബങ്ങൾ
വർഗ്ഗം:കിഴക്കിന്റെ സഭ
അവലംബം
വർഗ്ഗം:കിഴക്കിന്റെ സഭ
പൊന്മള ഗ്രാമപഞ്ചായത്ത്
മലപ്പുറം ജില്ലയിലെ തിരൂർ താലൂക്കിൽ മലപ്പുറം ബ്ളോക്കിലാണ് 21.65 ചതുരശ്രകിലോമീറ്റർ വിസ്തീർണ്ണമുള്ള പൊൻമള ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിൽ 18 വാർഡുകളുണ്ട്.
പഴയ കാലത്ത് സാമൂതിരി രാജാവിന്റെ നെടിയിരുപ്പ് സ്വരൂപത്തിൽ ഉൾപ്പെടുന്നതായിരുന്നു ഈ പ്രദേശങ്ങൾ. ഈ പ്രദേശത്തെ ജൻമി-നാടുവാഴി സമ്പ്രദായത്തിന് പന്ത്രണ്ടു നൂറ്റാണ്ടുകാലത്തെ പഴക്കമുണ്ടെന്നാണ് ചരിത്രപഠനങ്ങൾ സൂചിപ്പിക്കുന്നത്. പഴയ മദ്രാസ് സംസ്ഥാനത്തിന്റെ ഭാഗമായിരുന്ന ഈ ഗ്രാമം ബ്രിട്ടീഷ് ആധിപത്യത്തിനു തൊട്ടുമുമ്പുവരെ സാമൂതിരി രാജാവിന്റെ അധീനതയിലായിരുന്നു. പൊൻമളയുടെ ചില ഭാഗങ്ങൾ അന്നത്തെ ഗ്രാമ മുൻസിഫായിരുന്ന ചണ്ണഴി ഇല്ലത്തെ കുമാരൻ മൂസ്സത് എന്നയാളുടെ അധികാരപരിധിയിലായിരുന്നു. രാജഭരണത്തിന്റെയും, ബ്രിട്ടീഷ് സാമ്രാജ്യവാഴ്ചയുടെയും, ഫ്യൂഡൽ പ്രഭുവർഗ്ഗ സർവ്വാധിപത്യത്തിന്റെയും കയ്പുനീർ ഏറെ കുടിച്ചവരാണ് ഈ നാട്ടിലെ അടിസ്ഥാനവർഗ്ഗം.
പഞ്ചായത്തിന്റെ വടക്കുഭാഗത്ത് പൊൻമള ഉൾപ്പെടുന്ന പ്രദേശങ്ങളിലും, തെക്കുഭാഗത്തെ മണ്ണഴി, ചേങ്ങോട്ടൂർ, കുരിയാട് പ്രദേശങ്ങളിലും പാടശേഖരങ്ങൾ കാണപ്പെടുന്നു. ചാപ്പനങ്ങാടി, പറങ്കിമൂച്ചിക്കൽ, കുന്നംകുറ്റി, ചൂനൂർ എന്നിവയാണ് പഞ്ചായത്തിലെ ഉയർന്ന പ്രദേശങ്ങൾ. ഈ പ്രദേശങ്ങളിലെ പ്രധാനകൃഷികൾ തെങ്ങ്, കശുമാവ്, കവുങ്ങ് എന്നിവയാണ്. സാക്ഷരതാരംഗത്ത് ഒരു വൻമുന്നറ്റം തന്നെ ഉണ്ടാക്കുവാൻ കഴിഞ്ഞ പഞ്ചായത്താണിത്..
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
സുദേവ് നായർ
2014-ൽ പുറത്തിറങ്ങിയ മൈ ലൈഫ് പാർട്ണർ എന്ന ചിത്രത്തിലെ അഭിനയത്തിന് അറിയപ്പെടുന്ന ഒരു ഇന്ത്യൻ നടനും മോഡലുമാണ് സുദേവ് നായർ, 2014 ലെ മികച്ച നടനുള്ള കേരള സംസ്ഥാന ചലച്ചിത്ര അവാർഡ് അദ്ദേഹത്തിന് ലഭിച്ചു. അർജുൻ കപൂറിനൊപ്പം ടൈറ്റിൽ റോളിൽ 2019-ൽ പുറത്തിറങ്ങിയ ഇന്ത്യാസ് മോസ്റ്റ് വാണ്ടഡ് എന്ന ഹിന്ദി ചിത്രത്തിലും അദ്ദേഹം അഭിനയിച്ചു.
ഹിന്ദി ചലച്ചിത്രമായ ഗുലാബ് ഗാംഗ് (2014), മലയാളം ചിത്രം അനാർക്കലി (2015) എന്നിവയാണ് അദ്ദേഹത്തിന്റെ മറ്റ് കൃതികൾ. കരിങ്കുന്നം 6'S എന്ന ചിത്രത്തിലും ശ്രദ്ധേയമായ വേഷം ചെയ്തു. എസ്ര എന്ന ചിത്രത്തിലും അദ്ദേഹം ടൈറ്റിൽ കഥാപാത്രത്തെ അവതരിപ്പിച്ചു . ഇന്ത്യയിലെ ആദ്യത്തെ മോക്കുമെന്ററി വെബ് സീരീസായ നോട്ട് ഫിറ്റ് ( ദി വൈറൽ ഫീവർ ആൻഡ് ഡൈസ് മീഡിയ) രചന, സംവിധാനം, അഭിനയിക്കൽ എന്നിവയിലും അദ്ദേഹം പ്രശസ്തനാണ്, അത് നിരവധി അന്താരാഷ്ട്ര അവാർഡുകൾ നേടി, കൂടാതെ 2016 ലെ MAMI യിലും അവതരിപ്പിക്കപ്പെട്ടു.
ആദ്യകാല ജീവിതം
കേരളത്തിലെ പാലക്കാട് സ്വദേശികളായ വിജയകുമാറിന്റെയും സുഭദയുടെയും പുത്രനായി സുദേവ് 1985 ഏപ്രിൽ 14 ജനിച്ചു. സുദേവിന്റെ മാതാപിതാക്കൾ മഹാരാഷ്ട്രയിലെ മുംബൈയിലാണ്. താനെയിലെ സുലോചനാദേവി സിംഘാനിയ ഹൈസ്‌കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. മുളുണ്ടിലെ വിജി വാസെ ആർട്‌സ്, സയൻസ് ആൻഡ് കൊമേഴ്‌സിൽ 11, 12 ക്ലാസുകൾ പൂർത്തിയാക്കി. 2007-ൽ നാഗ്പൂരിലെ വിശ്വേശ്വരയ്യ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് കമ്പ്യൂട്ടർ സയൻസിൽ ബിരുദം നേടി. പൂനെയിലെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയിൽ നിന്ന് അഭിനയത്തിൽ ബിരുദാനന്തര ബിരുദവും സുദേവ് നേടിയിട്ടുണ്ട്.
ബ്രേക്ക് ഡാൻസിംഗ്, പാർക്കർ എന്നിവയിൽ പരിശീലനം നേടിയ സുദേവ്, പൂനെ ഫിലിം ഇൻസ്റ്റിറ്റ്യൂട്ടിലെ കോഴ്‌സിനിടെ SPIC MACAY യുടെ സ്കോളർഷിപ്പിൽ കേരള കലാമണ്ഡലത്തിൽ നിന്ന് കഥകളിയും പഠിച്ചിട്ടുണ്ട്. ബോക്സിംഗ്, കരാട്ടെ, ജൂഡോ, കളരി പയറ്റ് തുടങ്ങിയ പോരാട്ട കലകളിലും പരിശീലനം നേടിയിട്ടുണ്ട്. 2001ലെ അണ്ടർ 16 ദേശീയ ഗെയിംസിൽ ഹൈജമ്പിൽ വെങ്കല മെഡൽ ജേതാവാണ്.
എഞ്ചിനീയറിംഗ് കഴിഞ്ഞ് പതിവ് ക്യാമ്പസ് പ്ലെയ്‌സ്‌മെന്റുകളിൽ ഇടം നേടിയെങ്കിലും, സിനിമയോടുള്ള അഭിനിവേശം അദ്ദേഹത്തെ പൂനെ ഫിലിം ഇൻസ്റ്റിറ്റ്യൂട്ടിലെ ബിരുദാനന്തര ബിരുദത്തിലേക്ക് നയിച്ചു. ദേശീയ അന്തർദേശീയ തലങ്ങളിലെ മത്സരങ്ങളിലും ഫെസ്റ്റിവലുകളിലും പങ്കെടുത്ത വിവിധ വിഭാഗങ്ങളിലുള്ള വിവിധ ഹ്രസ്വചിത്രങ്ങളിലൂടെയാണ് അദ്ദേഹത്തിന്റെ ചലച്ചിത്ര നിർമ്മാണ ജീവിതത്തിന്റെ തുടക്കം. മൗണ്ടൻ ഡ്യൂ ശീതളപാനീയത്തിനായുള്ള അദ്ദേഹത്തിന്റെ ഹ്രസ്വ പരസ്യം 2010-ൽ MOFILM ബാഴ്‌സലോണ ആഡ് ഫിലിം ഫെസ്റ്റിൽ ഫൈനലിലേക്ക് ഷോർട്ട്‌ലിസ്റ്റ് ചെയ്യപ്പെട്ടു.
അഭിനയജീവിതം
2015ൽ അനാർക്കലിയിലും സുദേവ് പ്രത്യക്ഷപ്പെട്ടു.
പുറംകണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഏപ്രിൽ 14-ന് ജനിച്ചവർ
വി. ബാലറാം
തൃശൂർ ജില്ലയിൽ നിന്നുള്ള പ്രമുഖനായ കോൺഗ്രസ് നേതാവും വടക്കാഞ്ചേരി മുൻ എം.എൽ.എയും ഒരു അഭിഭാഷകനും കൂടിയായിരുന്നു. വി.ബാലറാം (1947-2020) 2004-ൽ എ.കെ. ആൻറണി മന്ത്രിസഭയിലെ വൈദ്യുതി വകുപ്പ് മന്ത്രിയായിരുന്ന കെ. മുരളീധരനു മത്സരിക്കാനായി ഇദ്ദേഹം വടക്കാഞ്ചേരി എം.എൽ.എ സ്ഥാനം രാജിവച്ചു.
ജീവിതരേഖ
തൃശ്ശൂർ ജില്ലയിൽ കുന്നംകുളം താലൂക്കിൽ എരുമപ്പെട്ടിയിൽ പരേതരായ തിയ്യാടത്ത് രാമൻ നായരുടേയും ഗുരുവായൂർ വെള്ളൂർ ചിന്നമ്മു അമ്മയുടേയും മകനായി 1947 നവംബർ 10-ന് ജനിച്ചു. സ്വാതന്ത്ര്യസമരസേനാനിയും അഭിഭാഷകനുമായിരുന്ന വെള്ളൂർ കൃഷ്ണൻകുട്ടി നായരുടെ അനന്തരവനായിരുന്നു. കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴി പൊതുരംഗത്ത് കെ.എസ്.യു സംസ്ഥാന ജനറൽ സെക്രട്ടറി, യൂത്ത് കോൺഗ്രസ് ജില്ലാ പ്രസിഡൻറ് എന്നീ നിലകളിലും. തൃശൂർ ഡി.സി.സി, കെ.പി.സി.സി ജനറൽ സെക്രട്ടറിയായും എ.ഐ.സി.സി അംഗമായും പ്രവർത്തിച്ചു. ലീഡർ കെ. കരുണാകരൻ്റെ വിശ്വസ്ഥനായിരുന്നു. ഡി.ഐ.സി രൂപീകരിച്ചപ്പോഴും എൻ.സി.പി യിൽ ലയിച്ചപ്പോളും കരുണാകരന് ഒപ്പം നിന്ന ബാലറാം ലീഡർ കരുണാകരൻ 2008-ൽ കോൺഗ്രസിൽ മടങ്ങിയെത്തിപ്പോൾ തൃശൂർ ഡി.സി.സിയുടെ പ്രസിഡൻ്റായി. 2004-ൽ എ.കെ. ആൻ്റണി മന്ത്രിസഭയിലെ വൈദ്യുതി വകുപ്പ് മന്ത്രിയായിരുന്ന കെ. മുരളീധരൻ എം.എൽ.എ ആകാൻ വേണ്ടി നിയമസഭ അംഗത്വം രാജിവയ്ച്ചു. 2004-ലെ ലോക്സഭ തിരഞ്ഞെടുപ്പിൽ കോഴിക്കോട് നിന്ന് മത്സരിച്ചുവെങ്കിലും എം.പി. വീരേന്ദ്രകുമാർനോട് തോറ്റു. 72-ആം വയസ്സിൽ 2020 ജനുവരി 18-ന് ഹൃദയാഘാതത്തെത്തുടർന്ന് തൃശ്ശൂരിലെ സ്വവസതിയിൽ വച്ച് അന്തരിച്ചു. പരേതയായ ഡോ. കാഞ്ചനമാലയാണ് ഭാര്യ. ദീപ, ലക്ഷ്മി എന്നിങ്ങനെ രണ്ട് പെൺമക്കളുണ്ട്.
അധികാരസ്ഥാനങ്ങൾ
2001-2004, 1996-2001
അവലംബം
വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
മൌണ്ടൻ സീബ്ര ദേശീയോദ്യാനം
1930 കളുടെ ആരംഭത്തിൽ, കേപ്പ് മൗണ്ടൻ സീബ്രയ്ക്ക് വംശനാശഭീഷണിയുണ്ടായിരുന്നു. ദേശീയോദ്യാനത്തിൻറെ ബോർഡ് ഓഫ് ട്രസ്റ്റീസ്, 17.8 കിമീ2 (6.61 ച.മൈൽ) വിസ്തീർണ്ണത്തിലുള്ള​ പ്രദേശം സീബ്രകളുടെ സംരക്ഷണത്തിനായി പ്രഖ്യാപിച്ചു.
ദേശീയോദ്യാനത്തിൽ അവശേഷിച്ചിരുന്ന മൌണ്ടൻ സീബ്രകളുടെ എണ്ണം അഞ്ച് ആൺ സീബ്രകളും ഒരു പെൺസീബ്രയുമായിരുന്നു. ഇത് ഇവയുടെ അംഗസംഖ്യ വർദ്ധിപ്പിക്കുന്നതിന് അപര്യാപ്തമായിരുന്നു. 1950 ആയപ്പോഴേക്കും രണ്ട് ആൺസീബ്രകൾ മാത്രമേ ബാക്കിയുണ്ടായിരുന്നുള്ളു. സമീപത്തെ കർഷകനായിരുന്ന എച്ച് എൽ. ലോംബാർഡ് ദേശീയോദ്യാനത്തിലേയ്ക്ക് പതിനൊന്ന് സീബ്രകളെ സംഭാവന ചെയ്തതിനുശേഷം  വംശവർദ്ധനവ് മെച്ചപ്പെട്ടു തുടങ്ങിയിരുന്നു. 1964 ആയപ്പോഴേയ്ക്കും ഉദ്യാനത്തിലെ സീബ്രകളുടെ എണ്ണം 25 മാത്രമായിരുന്നു. ഈ സമയം പാർക്കിന്റെ വലിപ്പം 65.36 കിമീ2 (25.24 ചതുരശ്ര മൈൽ) ആയി വർദ്ധിപ്പിക്കുകയും പോൾ മിച്ചാവു എന്നയാൾ ദേശീയോദ്യാനത്തിലേയ്ക്ക് ആറ് സീബ്രകളെ സംഭാവന ചെയ്യുകയും ചെയ്തു. അതിനുശേഷം, സീബ്രകളുടെ എണ്ണം ക്രമാനുഗതമായി 140 ആയി ഉയർന്നിരുന്നു. 1975 ൽ പടിഞ്ഞാറൻ മുനമ്പിലെ ഡീ ഹൂപ്പ് നേച്ചർ റിസേർവ്വിൽ സീബ്രകളെ വീണ്ടും പരിചയപ്പെടുത്തപ്പെട്ടു. 1978 മുതൽ സീബ്രകളെ പിടികൂടി പുതിയൊരു ആവാസവ്യവസ്ഥയിലേക്ക് മാറ്റകയെന്നത്, ദേശീയോദ്യാനത്തിലെ മാനേജ്മെൻറിൻറെ പതിവു കാര്യപരിപാടിയായി മാറി. 2015 ലെ കണക്കുകളനുസരിച്ച് ദേശീയോദ്യാനത്തിൽ 700 ൽ പരം സീബ്രകളുണ്ടന്നു കണക്കാക്കിയിരിക്കുന്ന. ഓരോ വർഷവും ശരാശരി ഇരുപതോളം മൃഗങ്ങളെ പുതിയ ആവാസ വ്യവസ്ഥയിലേയ്ക്കു മാറ്റിപ്പാർപ്പിക്കുന്നു. പാർക്കിൻറെ വലിപ്പം വർദ്ധിപ്പിക്കാൻ വർഷം തോറും കൂടുതൽ ഫാമുകൾ വാങ്ങുകയും ദേശീയോദ്യാനത്തിൻറെ വിസ്തൃതി ഇപ്പോഴത്തെ 284 കിമീ2 (110 ച.മൈൽ) വരെയായി വർദ്ധിക്കുകയും ചെയ്തു.
ജന്തുജാലങ്ങൾ
ദേശീയോദ്യാനത്തിൻറെ അതിരുകൾക്കുള്ളിൽ കാണപ്പെടുന്ന മറ്റ് സസ്തനികൾ, കരാഗൽ, കേപ്പ് കാട്ടുപോത്ത്, ബ്ലാക്ക് റിനോ, എലാൻഡ്, കറുത്ത വിൽഡെബീസ്റ്റ്, ചുവന്ന ഹാർട്ടെബീസ്റ്റ്, ജെംസ്ബക്ക്, ഗ്രേ റെബക്ക് എന്നിവയാണ്. 2007-ൽ ദക്ഷിണാഫ്രിക്കൻ ചീറ്റപ്പുലികൾ ഈ പ്രദേശത്ത പുനരവതരിപ്പിക്കപ്പെട്ടു. 2013 ൽ മൂന്ന് ട്രാൻസ്വാൾ സിംഹങ്ങളെ ഉദ്യാനത്തിലേയ്ക്കു പരിചയപ്പെടുത്തി. വന്യമൃഗങ്ങൾ അയൽ പ്രദേശങ്ങളിലെ കൃഷിയിടങ്ങളിലേയക്കു പ്രവേശിക്കുന്നതു തടയുന്നതിനായി കമ്പി വേലി നിർമ്മിച്ചിരിക്കുന്നു.ദേശീയോദ്യാനത്തിനുള്ളിലെ ക്യാംപുകളും വലകെട്ടി നന്നായി സംരക്ഷിക്കപ്പെട്ടിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
ആഷ്ലി ഹിൻഷോ
ആഷ്ലി ഗ്രേസ് (മുമ്പ്, ഹിൻഷോ, ജനനം:ഡിസംബർ 11, 1988) ഒരു അമേരിക്കൻ അഭിനേത്രിയും മോഡലുമാണ്. 2012-ൽ പുറത്തിറങ്ങിയ എബൌട്ട് ചെറി എന്ന സിനിമയിലെ നായികാ കഥാപാത്രത്തെ അവതരിപ്പിച്ചതിന്റെ പേരിൽ അവർ പ്രശസ്തയാണ്. സ്റ്റാർട്ട്അപ് എന്ന ക്രാക്കിൾ ടെലിവിഷൻ പരമ്പരയിലെ വേഷവും ശ്രദ്ധിക്കപ്പെട്ടിരുന്നു.
ആദ്യകാലജീവിതം
ഇൻഡ്യാനായിലെ ലാ പോർട്ടെയിൽ, ക്രിസ്, ക്രെയ്ഗ് ഹിൻഷോ എന്നിവരുടെ മകളായി ആഷ്ലി ഹിൻഷാ ജനിച്ചു. ഒൻപതാം വയസു മുതൽ, അഭിനയനൈപുണ്യ പരിശോധനകൾക്കു വിധേയയാകുകയും നിരവധി കുട്ടികളുടെ നാടകങ്ങളിലും യുവജന നാടകങ്ങളിലും അഭിനയിക്കുകയും ചെയ്തിരുന്നു. 13 ആം വയസിൽ തന്റെ സ്വദേശത്തെ പ്രാദേശിക പ്രദർശനങ്ങളിൽ പങ്കെടുത്ത അവർ മോഡലിംഗിനു തുടക്കം കുറിക്കുകയും 13 മുതൽ 16 വയസുവരെയുള്ളവർക്കുള്ള സൌന്ദര്യ, ഫോട്ടോജനിക് മത്സരത്തിലും 8 മുതൽ 14 വരെയുള്ളവർക്കുള്ള നൈപുണ്യ മത്സരത്തിലും വിജയിക്കുകയും ചെയ്തു. 2003-ൽ ക്വീൻസ് കോർട്ട് മത്സരത്തിൽ മൂന്നാം സ്ഥാനവും മിസ് ഇന്ത്യാന അമേരിക്കൻ ജൂനിയർ ടീൻ പജന്റിലെ ഫോട്ടെജനിക് മത്സരത്തിൽ രണ്ടാംസ്ഥാനം നേടുകയും ചെയ്തു. ഭാഷണം, അത്യാകർഷകമായ മന്ദഹാസം എന്നിവയിൽ പ്രശംസയോടെ സംസ്ഥാന അവസാന പാദ മത്സരത്തിലേയ്ക്കുള്ള അപേക്ഷാ പ്രക്രിയ നേടുകയും അടുത്ത വർഷത്തെ മത്സരത്തിൽ പങ്കെടുക്കുന്നവരിൽ ഭൂരിഭാഗത്തിന്റേയും പിന്തുണയും കൂടുതൽ ശുപാർശകളും നേടുകയും ചെയ്തു. 14-ആമത്തെ വയസ്സിൽ നാഷണൽ മിസ് അമേരിക്കൻ കോഡ് പജന്റിലെ മിൻ അമേരിക്കൻ ജൂനിയർ ടീൻ കാറ്റഗറിയിൽ പങ്കെടുക്കുവാൻ തീരുമാനിച്ചു. 16 വയസ്സുള്ളപ്പോൾ ആഷ്ലി ഹിൻഷോ തന്റെ മോഡൽ ജീവിതം പരിപോഷിപ്പിക്കാനായി ന്യൂയോർക്കിലേയ്ക്കു താമസം മാറ്റി.
സ്വകാര്യജീവിതം
2014 ജനുവരിയിൽ ഹിൻഷോ നടൻ ടോഫർ ഗ്രെയ്സുമായി പ്രണയത്തിലാവുകയും 2015 ജനുവരിയിൽ വിവാഹനിശ്ചയം നടത്തുകയും ചെയ്തു.. 2016 മേയ് 29-ന് ടോഫർ ഗ്രേസും ഹിൻഷോയും കാലിഫോർണിയ യിലെ സാന്ത ബാർബറ യ്ക്കടുത്തുള്ള വേദിയിൽവച്ച് വിവാഹിതരായി. 2017 ഓഗസ്റ്റ് 1-നും ഹിൻഷോ താനും ഗ്രെയ്സും അവരുടെ ആദ്യ കുട്ടിയെ പ്രതീക്ഷിക്കുന്നതായി സ്ഥിരീകരിക്കുകയും അവരുടെ മകൾ നവംബർ 2017 ൽ ജനിക്കുകയും ചെയ്തു.
അവലംബം
വർഗ്ഗം:1980-കളിൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
യു.എൻ കടൽ നിയമ കൺവെൻഷൻ
ലഘുചിത്രം|ഇടത്ത്‌|400px| ലഘുചിത്രം|ഇടത്ത്‌| ഓരോ രാജ്യത്തിനും അവയുടെ സമുദ്രതീരത്തുനിന്നും ഉൾക്കടലിലേക്കുള്ള എത്ര ദൂരം തങ്ങളുടെ അധികാരപരിധിയായി കണക്കാക്കാം എന്നത്‌ സംബന്ധിച്ചുള്ള രാജ്യാന്തര ഉടമ്പടിയാണ് യു.എൻ കടൽ നിയമ കൺവെൻഷൻ (United Nations Convention on the Law of the Sea - UNCLOS) എന്നറിയപ്പെടുന്നത്. ഐക്യരാഷ്ട്രസഭയുടെ കടൽ നിയമം സംബന്ധിച്ച മൂന്നാം സമ്മേളനത്തിലാണ് (1973-1982) ഈ ഉടമ്പടി അംഗീകരിച്ചത്. 1980 ഡിസംബർ 10-ന് വിവിധ രാജ്യങ്ങൾ ചേർന്ന് ഒപ്പുവച്ച ഉടമ്പടി 1994-ലാണ് പ്രാബല്യത്തിൽ വന്നത്. 2015 ജനുവരി വരെ 166 രാജ്യങ്ങളും യൂറോപ്യൻ യൂണിയനും ഈ ഉടമ്പടി അംഗീകരിച്ചിട്ടുണ്ട്.
കോണ്ടിനെന്റൽ ഷെൽഫ്‌ (Continental Shelf) ഉള്ള രാജ്യങ്ങൾക്ക്‌ തീരത്തുനിന്നും 640 കിലോമീറ്റർ ഉള്ളിലേക്കുള്ള കടലിലെ എണ്ണ, പ്രകൃതിവാതകസ്രോതസ്സുകൾ എന്നിവ ഉപയോഗിക്കുന്നതിനുള്ള പൂർണ്ണ അവകാശമുണ്ട്‌. രണ്ട്‌ രാജ്യങ്ങൾ തമ്മിലുള്ള അകലം 640 കിലോമീറ്ററിൽ കുറവായിരുന്നാൽ പരസ്പരധാരണയിലൂടെ സമുദ്രവിഭവങ്ങൾ പങ്കിടുന്നതുസംബന്ധിച്ചുള്ള ധാരണയിലെത്തണം. അതേസമയം, കടലിലെ സഞ്ചാരസ്വാതന്ത്ര്യത്തിന് ഈ വ്യവസ്ഥകളൊന്നും ബാധകമല്ല.
ഏതൊരു രാജ്യത്തിന്റെയും തീരപ്രദേശത്തുനിന്നും 12 നോട്ടിക്കൽ മൈൽ(19കിലോമീറ്റർ) ദൂരത്തിലൂടെ കടന്നുപോകാൻ എതൊരു കപ്പലിനും മത്സ്യബന്ന്ധനയാനങ്ങൾക്കും അവകാശമുണ്ട്‌.
പുറംകണ്ണികൾ
വർഗ്ഗം:ഉടമ്പടികൾ വർഗ്ഗം:രാജ്യാന്തര നിയമങ്ങൾ വർഗ്ഗം:അന്താരാഷ്ട്രകരാറുകൾ വർഗ്ഗം:ഐക്യരാഷ്ട്രസഭ
ഐക്കൺ (പ്രോഗ്രാമിങ് ഭാഷ)
ഐക്കൺ വളരെ ഉയർന്ന നിലവാരമുള്ള പ്രോഗ്രാമിങ് ഭാഷയാണ്, ഗണിത നിർദ്ദേശങ്ങളുള്ള നിർവ്വഹണ രീതികളും, പാഠഭാഗങ്ങളും മാനദണ്ഡങ്ങൾ കൈകാര്യം ചെയ്യുന്നതിനുള്ള സൗകര്യവും ഉൾപ്പെടുത്തിയിട്ടുണ്ട്. ഇത് സ്ട്രിംഗ് പ്രോസ്സസിംഗ് ഭാഷകൾക്കുള്ള SNOBOL, SL5 എന്നിവയുമായി ബന്ധപ്പെട്ടിരിക്കുന്നു. ഐക്കൺ ഒബ്ജക്റ്റ് ഓറിയെൻറഡ് അല്ല, എന്നാൽ ഐഡോൾ എന്ന ഒരു ഒബ്ജക്റ്റ് ഓറിയെൻറഡ് എക്സ്റ്റൻഷൻ 1996 ൽ ആണ് വികസിപ്പിച്ചത്. പിന്നീട് യൂണികോണായി മാറി.
അടിസ്ഥാന വാക്യഘടന
പ്രോസീജെഴ്സ് ആണ് ഐക്കൺ പ്രോഗ്രാമുകളുടെ അടിസ്ഥാന നിർമ്മാണ ബ്ലോക്കുകൾ. അവർ പാസ്കൽ നാമധേയം ഉപയോഗിച്ചുവെങ്കിലും, സി പ്രവർത്തനങ്ങൾ പോലെ പ്രവർത്തിക്കുകയും മൂല്യങ്ങൾ മടക്കിനൽകുകയും ചെയ്യുന്നു; ഇവിടെ ഐക്കണിൽ  കീവേഡ് ഇല്ല. procedure doSomething(aString) write(aString) end
ലക്ഷ്യം നടപ്പിലാക്കുക
ഐക്കണുകളുടെ പ്രധാന ആശയങ്ങളിൽ ഒന്നാണ്, മറ്റ് മിക്ക പ്രോഗ്രാമിംഗ് ഭാഷകളിലും ഉള്ള, നിയന്ത്രണ ഘടകങ്ങൾ "വിജയിക്കുക" അല്ലെങ്കിൽ "പരാജയപ്പെടുക" എന്ന ബൂളിയൻ യുക്തിയിൽ അധിഷ്ഠിതമാണ്. ഈ മാതൃക പ്രകാരം, ലളിതമായ താരതമ്യങ്ങൾ  എന്ന കോഡ് മിക്ക ഭാഷകളുടെയും പോലെ "വലതു വശത്തുള്ള പ്രവർത്തനങ്ങൾ ശരിയെന്നു വിലയിരുത്തുക" എന്നല്ല അർത്ഥമാക്കുന്നത്; പകരം ഇത് കൂടുതൽ അർത്ഥമാക്കുന്നത് "ശരിയായ പ്രവർത്തനങ്ങൾ വിജയിക്കുകയാണെങ്കിൽ" എന്നതാണ്. ഈ സാഹചര്യത്തിൽ, താരതമ്യം ചെയ്യൽ ശരിയാണെങ്കിൽ < (less than) ഓപ്പറേറ്റർ വിജയിക്കുന്നു, അതിനാൽ അവസാന ഫലം ഒരുപോലെയാണ്. ഇതുകൂടാതെ, < ഓപ്പറേറ്റർ അതിൻറെ രണ്ടാമത്തെ ആർഗ്യുമെൻറ് നൽകുന്നു, അത് വിജയിക്കുകയാണെങ്കിൽ, അതുപോലുള്ള കാര്യങ്ങൾ അനുവദിക്കുന്നു, മിക്കവാറും ഭാഷകളിൽ സാധാരണമായ ഒരു താരതമ്യം രണ്ട് ഇൻഇക്വാളിറ്റിയുടെ സംയോജനമായി എഴുതണം
ലളിതമായ ഈ കോഡ് എല്ലാ ഫ്ലോ നിയന്ത്രണങ്ങളും ഐക്കണിൽ വിജയിക്കുന്നതോ അല്ലെങ്കിൽ പരാജയപ്പെടുന്നതോ ആയതിനാൽ, നിങ്ങൾക്ക് നിഗൂഢമായ ഉദാഹരണങ്ങൾ പരിഗണിക്കുമ്പോൾ ഈ ആശയത്തിൻറെ പ്രയോഗം കൂടുതൽ വ്യക്തമാകും: if a := read then write(a)
റീഡ് കമാൻഡ് പരാജയപ്പെടുമ്പോൾ, ഉദാഹരണത്തിന് ഫയൽ അവസാനിക്കുമ്പോൾ,  ഈ ചെയിനിൽ പരാജയപ്പെടൽ കൈമാറും, റൈറ്റ്  കമാൻഡ് അതുപോലെ തന്നെ പരാജയപ്പെടും. ഒരു കൺട്രോൾ ഘടന എന്ന നിലയിൽ, പരാജയത്തിൽ നിർത്തുന്നു, ഫയൽ ശൂന്യമാക്കുമ്പോൾ ഇത് നിർത്തലാക്കും എന്നർത്ഥം. താരതമ്യത്തിനായി, സമാനമായ ഒരു ഉദാഹരണം പരിഗണിക്കുക സ്യൂഡോകോഡിൽ ആണ് (സി++ ൻറെയും, ജാവ പോലുള്ള ഭാഷകളിലേയും സിൻറാക്സ് ഉപയോഗിച്ച്): ഈ കേസിൽ രണ്ട് താരതമ്യങ്ങൾ ആവശ്യമാണ്: ഒന്നാമത്തേത് ഫയലിൻറെ അവസാനം (EOF), മറ്റ് പിശകുകൾ എന്നിവയ്ക്ക് മറ്റൊന്ന്. ജാവ പിശകുകൾ അനുവദിക്കാത്തതിനാൽ, ലോജിക്കൽ ഘടകങ്ങളായി, ഐക്കണിൻറെ കീഴിൽ ഇതിനെ താരതമ്യം ചെയ്യാം, പകരം നീളമുള്ള (ട്രൈ ഓർ കാച്ച്) സിൻറാക്സ് ഉപയോഗിയ്ക്കണം. ബ്ളോക്കുകൾ ഉപയോഗിക്കുമ്പോൾ പെർഫോമൻസ് ഉപയോഗിക്കുന്നത് കൂടാതെ, ഒരു പിശക് സംഭവിക്കുന്നില്ലെങ്കിൽ പോലും, ഐക്കൺ ഒഴിവാക്കുന്ന ഒന്നാണ് ഡിസ്റ്റിബ്യൂട്ടെഡ് കോസ്റ്റ്.
ലക്ഷ്യം നടപ്പാക്കൽ പോലെ, ഐക്കൺ ഈ ആശയത്തെ സൂചിപ്പിക്കുന്നു, ചില ലക്ഷ്യങ്ങളിൽ എത്തുന്നതുവരെ ഈ നടപ്പാക്കൽ തുടർന്നു. മുകളിലുള്ള ഉദാഹരണത്തിൽ ലക്ഷ്യം പൂർത്തീകരിക്കുന്നത് വരെ മുഴുവൻ ഫയലും വായിക്കണം; റീഡ് കമാൻഡ് വിജയിക്കുന്നതുവരെ തുടരുന്നു, കൂടുതൽ വിവരങ്ങൾ വായിക്കപ്പെടെണ്ടതാണ്, അവിടെ ഇൻഫോർമേഷൻ ഇല്ലാത്തപ്പോൾ പരാജയപ്പെടുന്നു. അങ്ങനെ ലക്ഷ്യം നടപ്പിലാക്കുന്നതിന് റിട്ടേൺ കോഡുകൾ അല്ലെങ്കിൽ സമാനമായ നിർമ്മിതികൾ പരിശോധിച്ച് നിർദ്ദേശങ്ങൾ ഉപയോഗിക്കുന്നതിനു പകരമാണ്, ഭാഷയെ നേരിട്ട് കോഡ് ചെയ്തിരിക്കുന്നത്.
ജനറേറ്ററുകൾ
ഉദാഹരണത്തിന്, ഐക്കണിലെ എക്സ്പ്രഷനുകൾ പലപ്പോഴും ഒരൊറ്റ മൂല്യം നൽകുന്നു,x < 5 ൻറെ മൂല്യം 5 ൽ കുറവാണെങ്കിൽ അല്ലെങ്കിൽ പരാജയപ്പെടുകയാണെങ്കിൽx < 5വിലയിരുത്തുകയും വിജയിക്കുകയും ചെയ്യും. എന്നിരുന്നാലും താഴെ പറയുന്ന ഉദാഹരണങ്ങളിൽ അനേകം എക്സ്പ്രഷനുകൾ വിജയിക്കുകയോ പരാജയപ്പെടുകയോ ചെയ്യുന്നില്ല എന്ന വസ്തുതയിൽ ആശ്രയിച്ച്, അതേ സമയം തന്നെ മൂല്യങ്ങൾ തിരികെ നൽകുന്നു. ഇത് എല്ലാത്തിനും മാതൃകകളിലേക്ക് നയിക്കുന്നു; മൂല്യങ്ങൾ തുടർന്നും പരാജയപ്പെടുവോളം എല്ലാ കാരണങ്ങളും തുടരുന്നു.
ഇത് ജനറേറ്ററായി അറിയപ്പെടുന്ന ഐക്കണിലെ ഒരു പ്രധാന ആശയമാണ്. ജനറേറ്ററുകൾ അധികമായി ഭാഷയിലുള്ള ലൂപ്പ് പ്രവർത്തനം ഡ്രൈവ് ചെയ്യുന്നു, പക്ഷെ കൂടുതൽ നേരിട്ട് ചെയ്യുന്നു; പ്രോഗ്രാമർ ഒരു ലൂപ്പ് എഴുതുന്നില്ല, തുടർന്ന് മൂല്യങ്ങൾ പിൻവലിച്ച് താരതമ്യം ചെയ്യുന്നു, ഐക്കൺ എല്ലാം നിങ്ങൾക്കായി ചെയ്യും.
ഐക്കണിൻറെ പ്രതീകത്തിനുള്ളിൽ, ഫലത്തിൻറ‌െ ശ്രേണിയിൽ ഒരു പദപ്രയോഗം അല്ലെങ്കിൽ പ്രവർത്തനത്തിൻറെ വിലയിരുത്തൽ നടത്തുന്നു. എക്സ്പ്രഷൻ അല്ലെങ്കിൽ ഫങ്ഷൻ ഉപയോഗിച്ച് സൃഷ്ടിക്കാൻ സാധ്യമായ എല്ലാ മൂല്യങ്ങളും ഒരു സീക്വൻസിനുണ്ട്. ഫലത്തിൻറെ സീക്വൻസ് തീർന്നിരിക്കുമ്പോൾ (ഉദാഹരണത്തിന്, ഫലങ്ങളുടെ പരിധിക്കുള്ളിൽ കൂടുതൽ മൂല്യങ്ങൾ ഇല്ല), എക്സ്പ്രഷൻ അല്ലെങ്കിൽ പ്രവർത്തനം പരാജയപ്പെടുന്നു. ഐക്കണിൻറെ ലക്ഷ്യം മൂല്യനിർണ്ണയം അല്ലെങ്കിൽ വ്യക്തമായും ഓരോ ഭാഗവും വഴി ഐക്കണിലെ ലക്ഷ്യം നേടുക വഴി റിസൾട്ട് ലഭിക്കുന്നതാണ്.
ഐക്കണിൽ നിരവധി ജനറേറ്റർ-നിർമ്മാതാക്കൾ ഉൾപ്പെടുന്നു. എതെങ്കിലും ഒന്ന് പരാജയപ്പെടുന്നതുവരെ ആൾട്ടർനേറ്റീവ് സിൻറാക്സ് ഒരു ശ്രേണിയിൽ ഇനങ്ങൾ സൃഷ്ടിക്കാൻ അനുവദിക്കുന്നു: 1 | "hello" | x < 5 "1", "ഹലോ", "5" എന്നിവ x 5 ന് താഴെയാണെങ്കിൽ റിസൾട്ട് സ‌ൃഷ്ടിക്കാൻ കഴിയും. ആൾട്ടർനേറ്റർമാർ മിക്കപ്പോഴും "അല്ലെങ്കിൽ" എന്ന രീതിയിൽ വായിക്കാൻ കഴിയും, ഉദാഹരണത്തിന്:
if y < (x | 5) then write("y=", y)
x അല്ലെങ്കിൽ 5-നേക്കാൾ ചെറുതാണെങ്കിൽ y യുടെ മൂല്യം എഴുതുന്നു. ഓരോ മൂല്യവും ഇടത്തുനിന്ന് വലത്തേക്ക് ആന്തരികമായി ഐക്കൺ പരിശോധിക്കുന്നു ഒരു വിജയം നേടുന്നതു വരെ അല്ലെങ്കിൽ ലിസ്റ്റ് എംമ്പ്റ്റി ആകുന്നതു വരെ. മാത്രമല്ല അത് പരാജയപ്പെടുന്നു. അകത്തുളള കോളുകൾ പരാജയപ്പെടാത്ത പക്ഷം ഫംഗ്ഷനുകൾ വിളിക്കില്ല എന്ന് ഓർത്തുവെയ്ക്കുക, അങ്ങനെ ഈ ഉദാഹരണം ചുരുക്കാൻ കഴിയും: write("y=", (x | 5) > y) മറ്റൊരു ലളിതമായ ജനറേറ്റർ, ആണ്  എന്നത്, ഇത് പൂർണ്ണസംഖ്യകളുടെ പട്ടിക ഉണ്ടാക്കുന്നു;   ഈ കോഡിൽ കാണുന്നതെന്താണോ അത് കൃത്യതയോടെ ചെയ്യും. ബാംഗ് സിൻറാക്സ് ഒരു ലിസ്റ്റിലെ എല്ലാ ഇനങ്ങളും സൃഷ്ടിക്കുന്നു;  എസ്ട്രിങിൻറെ (aString) ഓരോ ക്യാരക്റ്ററും ഒരു പുതിയ വരിയിൽ ഔട്ട്പുട്ട് ചെയ്യും.
സ്ട്രിംഗുകൾ
സ്ക്രിപ്റ്റ് പോലുള്ള പ്രവർത്തനം നിലനിർത്തുന്നതിന്, സ്ട്രിംഗ് ഉപയോഗിച്ച് എളുപ്പത്തിൽ പ്രവർത്തിക്കുന്നതിന് ഐക്കൺ നിരവധി സവിശേഷതകൾ ചേർക്കുന്നു. ഇതിൽ ഏറ്റവും ശ്രദ്ധേയമായത് സ്കാനിംഗ് സിസ്റ്റം ആണ്, അത് ആവർത്തിച്ച് വിളിക്കുന്നത് സ്ട്രിംഗിൽ പ്രവർത്തിക്കുന്നു: s ? write(find("the")) നേരത്തെ കാണിച്ചിരിക്കുന്ന ഉദാഹരണങ്ങളുടെ ഒരു ചെറിയ രൂപമാണിത്. ഈ സന്ദർഭത്തിൽ ചോദ്യ ചിഹ്നത്തിനു മുമ്പിലുള്ള പരാമീറ്ററുകൾക്ക് പുറത്ത്  ഫംഗ്ഷൻറെ വിഷയം സ്ഥാപിക്കുന്നു. ഐക്കൺ പ്രവർത്തനങ്ങൾ മനഃപൂർവ്വം (സ്വയമെ എതിരാണ്) ഈ വിഷയം പാരാമീറ്റർ ലിസ്റ്റുകളിൽ തിരിച്ചറിയുന്നതിനായി എഴുതിയിരിക്കുന്നു, അവ ഈ രീതിയിൽ പിൻവലിക്കാൻ അനുവദിക്കുന്നു.
ഒരു സൂചികയ്ക്കുള്ളിൽ ഒരു ശ്രേണിയിലേക്ക് ലിപ്യന്തരണം ആയി ഉപയോഗിക്കാവുന്നതാണ്. ഇത് മറ്റൊരു സ്ട്രിംഗിലേക്ക് സ്ട്രിംഗുകളോ സ്ട്രിംഗിൻറെ ഭാഗങ്ങളോ ഇല്ലാതാക്കാനോ ഉപയോഗിക്കാം. ഉദാഹരണത്തിന്, s := "abc" s[2] := "123" s now has a value of "a123c" s := "abcdefg" s[3:5] := "ABCD" s now has a value of "abABCDefg" s := "abcdefg" s[3:5] := "" s now has a value of "abefg" മുകളിൽ സൂചിപ്പിച്ചതുപോലെ, ഐക്കണുകളുടെ സബ്സ്ക്രിപ്റ്റ് ഘടകങ്ങൾക്കിടയിലുള്ള ഇൻഡൈസുകൾ തമ്മിലാണ്. സ്ട്രിംഗ് നൽകിയിരിക്കുന്നത് ഇപ്രകാരമാണ് s := "ABCDEFG", സൂചികകൾ: 1A2B3C4D5E6F7G8.സ്ലൈസ് s [3: 5] എന്നത് സൂചികകൾ 3 നും 5 നും ഇടയിലുള്ള സ്ട്രിംഗ് ആയ "സിഡി" ആണ്.
മറ്റ് ഘടനകൾ
ഐക്കൺ ഉപയോക്താവിന് അവരുടെ സ്വന്തം പട്ടികകൾ (അല്ലെങ്കിൽ നിരകൾ) എളുപ്പത്തിൽ നിർമ്മിക്കാൻ അനുവദിക്കുന്നു: aCat := ["muffins", "tabby", 2002, 8] ഒരു ലിസ്റ്റിലെ ഇനങ്ങൾ ഏതെങ്കിലും തരത്തിലായിരിക്കാം, മറ്റ് ഘടനകൾ ഉൾപ്പെടെ. വലിയ ലിസ്റ്റുകൾ പെട്ടെന്ന് നിർമ്മിക്കുന്നതിന്, ഐക്കൺ  ജനറേറ്റർ ഉൾക്കൊള്ളുന്നു;  "പദം" എന്നതിൻറെ 10 കോപ്പികൾ ഉൾക്കൊള്ളുന്ന ഒരു ലിസ്റ്റ് നിർമ്മിക്കുന്നു.
മറ്റ് ഭാഷകളിൽ അറേ പോലുള്ളവ, ഐക്കണുകളിൽ സ്ഥാനം നോക്കി കാണിക്കാൻ അനുവദിക്കുന്നു, ഉദാ:. സ്ട്രിംഗുകളെ പോലെ, ഇൻഡക്സുകൾ ഘടകാംശങ്ങൾക്കിടയിലായിരിക്കും, ശ്രേണി വ്യക്തമാക്കുന്നതി ലൂടെ ഒരു ലിസ്റ്റിൻറെ ഒരു ഭാഗം ലഭിക്കും, ഉദാ. പട്ടിക നൽകുന്നു സ്ട്രിംഗുകളിൽ നിന്ന് വ്യത്യസ്തമായി, ഒരു ശ്രേണി ഉപയോഗിച്ചുള്ള എൽവാല്യൂ (lvalue) ആകരുത്.
ബാംഗ്-സിൻറാക്സ്, ഉദാ. ഒരു വരിയിൽ ഓരോന്നും നാല് വരികൾ പ്രിൻറ് ചെയ്യും.
ചിഹ്നങ്ങളും ടേബിളുകളും തുടങ്ങിയ പ്രവർത്തനങ്ങൾ ഐക്കൺ ഉൾപ്പെടുത്തിയിട്ടുണ്ട് (ഹാഷുകൾ, സഹകരണ അറേകൾ, നിഘണ്ടുക്കൾ മുതലായവ): symbols := table(0) symbols["there"] := 1 symbols["here"] := 2 ഈ കോഡ് ഒരു ടേബിളിനെ സൃഷ്ടിക്കുന്നു. ഇത് അജ്ഞാത കീയുടെ സഹജമായ വിലയായിട്ടാണ് പൂജ്യം ഉപയോഗിയ്ക്കുന്നത്. ഇത് "അവിടെ", "ഇവിടെ" എന്നീ കീകൾ ഉണ്ട്, കൂടാതെ 1, 2 എന്നീ മൂല്യങ്ങളുമായി അതിലേക്ക് രണ്ടു ഇനങ്ങൾ കൂട്ടിച്ചേർക്കുന്നു.
സ്ട്രിംഗ് സ്കാനിംഗ്
ഐക്കണിൻറെ ശക്തിമത്തായ ഒരു സവിശേഷതയാണ് സ്ട്രിംഗ് സ്കാനിംഗ്. സ്കാൻ സ്ട്രിംഗ് ഓപ്പറേറ്റർ  നിലവിലെ സ്ട്രിംഗ് സ്കാനിംഗ് പരിതഃസ്ഥിതി സംരക്ഷിക്കുകയും പുതിയ സ്ട്രിംഗ് സ്കാനിംഗ് പരിസ്ഥിതി സൃഷ്ടിക്കുകയും ചെയ്യുന്നു. സ്ട്രിംഗ് സ്കാനിംഗ് പരിസ്ഥിതിയിൽ രണ്ട് കീവേഡ് വേരിയബിളുകൾ അടങ്ങിയിരിക്കുന്നു, ഉം. &subject എന്നത് സ്ട്രിംഗ് സ്കാൻ ചെയ്യുന്നു, &pos കർസർ ആണ്, അല്ലെങ്കിൽ സബജക്ട് സ്ട്രിങ്ങിനുള്ളിലെ നിലവിലെ സ്ഥാനത്തെയാണ്. ഉദാഹരണത്തിന്, s := "this is a string" s ? write("subject=[",&subject,"] pos=[",&pos,"]") ഇത് സാക്ഷ്യപ്പെടുത്തുന്നു subject=[this is a string] pos=[1] സ്ട്രിംഗ് സ്കാൻ ചെയ്യപ്പെടുന്നതിന് വേണ്ടി അന്തർനിർമ്മിതവും ഉപയോക്തൃ നിർവ്വചിത പ്രവർത്തനങ്ങളും ഉപയോഗിക്കാൻ കഴിയും. അന്തർനിർമ്മിതമായ നിരവധി ഫംഗ്ഷനുകൾ സ്ഥിരമായിരിക്കും&subject &pos(ഉദാഹരണത്തിന്,find ഫംഗ്ഷൻ). ഇനിപ്പറയുന്നവ, ഉദാഹരണമായി, സ്ട്രിങുകൾക്കു ള്ളിൽ "വാക്കുകൾ" എല്ലാ ശൂന്യമായ അതിർത്തികൾ നിർണ്ണയിച്ച് എഴുതുകയും ചെയ്യുന്നു. s := "this is a string" s ? {                              # Establish string scanning environment while not pos(0) do {          # Test for end of string tab(many(' '))             # Skip past any blanks word := tab(upto(' ') | 0) # the next word is up to the next blank -or- the end of the line write(word)                # write the word } } ജനറേറ്ററുകളുടെ ഭാഷയുടെയും സ്ട്രിംഗ് സ്കാനിംഗിൻറെയും സംയോജനം കൂടുതൽ സങ്കീർണ്ണമായ ഉദാഹരണമാണ്. procedure main s := "Mon Dec 8" s ? write(Mdate | "not a valid date") end procedure Mdate static dates static days initial { days := ["Mon","Tue","Wed","Thr","Fri","Sat","Sun"] dates := ["Jan","Feb","Mar","Apr","May","Jun", "Jul","Aug","Sep","Oct","Nov","Dec"] } every suspend  (retval <-  tab(match(!days)) ||     # Match a day                             =" " ||                  # Followed by a blank                             tab(match(!dates)) ||    # Followed by the month                             =" " ||                  # Followed by a blank                             matchdigits(2)           # Followed by at least 2 digits                 ) & (=" " | pos(0) ) &                  # Either a blank or the end of the string retval                              # And finally return the string end procedure matchdigits(n) suspend (v := tab(many(&digits)) & *v <= n) & v end എന്ന ശൈലി അവസാനത്തെ പദപ്രയോഗത്തിൻറെ മൂല്യം നൽകുന്നു.
അവലംബം
The definitive work is The Icon Programming Language (third edition) by Griswold and Griswold, ISBN 1-57398-001-3. It is out of print but can be downloaded in PDF form.
Icon also has co-expressions, providing non-local exits for program execution. Please see The Icon Programming language and also Shamim Mohamed's article Co-expressions in Icon. (This topic should probably be expanded.)
തട്ട (ഉപകരണം)
പശു,കാള,എരുമ,പോത്ത് എന്നിവയുടെ കഴുത്തിൽ കെട്ടിയിരുന്ന മരമണി. കട കട ശബ്ദം ഉണ്ടാക്കുന്നതിനാൽ മേയ്ക്കാൻ കൊണ്ട് പോയ ഇവ കൂട്ടം തെറ്റിയാൽ കണ്ടെത്താൻ എളുപ്പമാണ് ലഘുചിത്രം|Thatta 2
വർഗ്ഗം:ഉപകരണങ്ങൾ
ആഫ്രിക്കൻ പുള്ളിപ്പുലി
സഹാറമരുഭൂമി ക്ക് ചുറ്റുമുള്ള പ്രദേശങ്ങളിൽ കണ്ടുവരുന്ന പുള്ളിപ്പുലിയാണ് ആഫ്രിക്കൻ പുള്ളിപ്പുലി (African Leopard). ശാസ്ത്രനാമം - Panthera pardus pardus എന്നാണ്. സംരക്ഷിത വനപ്രദേശം അല്ലാത്ത സ്ഥലങ്ങളിൽ ഒക്കെ ഈ പുള്ളിപ്പുലിയുടെ സംഖ്യ ക്രമാതീതമായി കുറഞ്ഞു വരികയാണ്.
പുറംകണ്ണികൾ
വർഗ്ഗം:വന്യജീവികൾ വർഗ്ഗം:മാർജ്ജാരവംശം വർഗ്ഗം:മാംസഭോജികൾ വർഗ്ഗം:പുള്ളിപ്പുലികൾ വർഗ്ഗം:ആഫ്രിക്കയിലെ സസ്തനികൾ
ലോസ്റ്റ് ഇൻ ടൈം
എഡിജോ മവാനികി എഴുതിയ 2019 ലെ കെനിയൻ ചിത്രമാണ് ലോസ്റ്റ് ഇൻ ടൈം. മാനസികാരോഗ്യ പ്രശ്‌നത്തെ കേന്ദ്രീകരിച്ചുള്ള ഒരു സൈക്കോളജിക്കൽ ത്രില്ലറാണിത്.
ഇതുവരെ ആകെ അഞ്ച് കലാശ അവാർഡുകളാണ് ചിത്രം നേടിയത്. അവാർഡ് വിഭാഗങ്ങളിൽ "മികച്ച ഫീച്ചർ ഫിലിം", "മികച്ച സംവിധായകൻ" (പീറ്റർ കവ), "സിനിമയിലെ മികച്ച നടൻ" (ജോർജ് മോ), "മികച്ച തിരക്കഥ" (എഡിജോ മവാനികി), "മികച്ച സൗണ്ട് ഡിസൈൻ" (കരഞ്ജ കിയാരി) എന്നിവ ഉൾപ്പെടുന്നു.
പുറംകണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
ബെലെസ്‍മ ദേശീയോദ്യാനം
ബെലെസ്‍മ ദേശീയോദ്യാനം (അറബിക്:الحظيرة الوطنية بلزمة), അൾജീരിയയിലെ ഏറ്റവും പ്രധാനപ്പെട്ട ദേശീയ ഉദ്യാനങ്ങളിലൊന്നാണ്. ഔറസ് പർവതത്തിന്റെ ഉപശ്രേണിയായ ബലെസ്മ റേഞ്ചിലെ ചരിവുകളിലെ ബട്‍ന പ്രവിശ്യയിലാണ് ഈ ദേശീയോദ്യാനം സ്ഥിതി ചെയ്യുന്നത്.
മാർ തോമാ യാക്കോബായ സുറിയാനി പള്ളി, വടക്കൻ പറവൂർ
മാർത്തോമാ യാക്കോബായ സുറിയാനി പള്ളി എറണാകുളം ജില്ലയിലെ വടക്കൻ പറവൂർ നഗരത്തിൽ സ്ഥിതി ചെയ്യുന്ന ഒരു പുരാതന ക്രൈസ്തവ ആരാധനാലയമാണ്. പറവൂർ ചെറിയപള്ളി എന്നും ഇത് അറിയപ്പെട്ടു വരുന്നു. മലങ്കര യാക്കോബായ സുറിയാനി ഓർത്തഡോക്സ് സഭയുടെ കീഴിലാണ് ഈ പള്ളി നിലനിൽക്കുന്നത്.
ബെലെസ്‍മ ദേശീയോദ്യാനം
1984-ൽ സൃഷ്ടിക്കപ്പെട്ട ഇത് 262.5 ചതുരശ്രകിലോമീറ്ററുകളിലായി വ്യാപിച്ചു കിടക്കുന്നു.
മാർ തോമാ യാക്കോബായ സുറിയാനി പള്ളി, വടക്കൻ പറവൂർ
പറവൂരിലെ പുരാതനമായ സാപോർ അപ്രോത്ത് വലിയപള്ളിയിലെ ഇടവകാംഗങ്ങളുടെ ചേർന്ന് പറവൂർ പട്ടണത്തിലെ ഏഴ് അങ്ങാടികളുടെ മധ്യത്തിലായി സ്ഥാപിച്ചതാണ് ഈ പള്ളി. ക്രി. വ. 1566 നവംബർ 29ന് മലബാറിലെ കൽദായ മെത്രാപ്പോലീത്ത മാർ യൗസേപ്പ് സുലാഖ ഈ പള്ളി വെഞ്ചരിച്ചു എന്ന് പള്ളിയിൽ സ്ഥാപിച്ചിരിക്കുന്ന ശിലാലിഖിതത്തിൽ രേഖപ്പെടുത്തിയിരിക്കുന്നു. 1665 മലബാറിൽ എത്തിയ പ്രസിദ്ധനായ സുറിയാനി ഓർത്തഡോക്സ് സഭ നേതാവ് ഗ്രിഗോറിയോസ് അബുൽ ജലീലിന്റെ കബറിടം സ്ഥിതി ചെയ്യുന്നത് ഈ പള്ളിയിലാണ്. അതിനുശേഷം യാക്കോബായ സഭയുടെ നിരവധി മെത്രാഭിഷേകങ്ങൾക്കും ചരിത്ര സംഭവങ്ങൾക്കും ഈ പള്ളി വേദിയായി.